**Grozījumi Enerģētikas likumā**

Izdarīt Enerģētikas likumā (Latvijas Republikas Saeimas un Ministru Kabineta Ziņotājs, 1998, 20. nr.; 2000, 17. nr.; 2001, 12. nr.; 2005, 8., 13. nr.; 2008, 14. nr.; 2009, 2., 14. nr.; Latvijas Vēstnesis, 2010, 82., 106. nr.; 2011, 36., 161. nr.; 2012, 186. nr.; 2014, 60. nr.; 2016, 37., 52. nr.; 2018, 76. nr.; 2019, 212., 214., 240. nr.) šādus grozījumus:

1. 1. pantā:

izteikt 1. punktu šādā redakcijā:

“1) **atbalsta shēma** – šā likuma izpratnē instruments vai mehānisms, ko piemēro, lai veicinātu atjaunojamās enerģijas izmantošanu, samazinot šādas enerģijas izmaksas, palielinot tās pārdošanas cenu vai palielinot šādas enerģijas iegādes apjomu, kas tiek nodrošināta izmantojot atjaunojamās enerģijas pienākumu (pienākuma ietvaros enerģijas ražotājiem ir pienākums nodrošināt, ka konkrēta saražotās enerģijas daļa ir atjaunojamā enerģija, kurināmā piegādātājiem vai tirgotājam ir pienākums nodrošināt, ka konkrēta realizētās enerģijas daļa ir atjaunojamā enerģija, vai enerģijas lietotājam ir pienākums nodrošināt, ka konkrēta patērētās enerģijas daļa ir atjaunojamā enerģija; pienākuma ietvaros noteiktās prasības var izpildīt, izmantojot zaļos sertifikātus) vai citus veidus, tai skaitā, (bet ne tikai) atbalstu investīcijām, atbrīvojumu no nodokļiem vai nodokļu samazināšanu, nodokļu atmaksu, zaļo sertifikātu izmantošanu, kā arī tiešo cenu atbalstu, tostarp regulētos tarifus un mainīgās vai fiksētās piemaksas;”;

papildināt pantu ar jaunu 1.1, 1.2, 1.3, 1.4, 1.5, 1.6, 1.7 un 1.8 punktu šādā redakcijā:

“11) **atjaunojamā enerģija** **–** no atjaunojamiem energoresursiem ražota enerģija;

12) **atjaunojamās enerģijas kopiena** – energokopiena, kas nodarbojas ar atjaunojamās enerģijas ražošanu un kurai pieder, vai arī tā attīsta vai apsaimnieko atjaunojamās enerģijas ražošanas iekārtas, kas teritoriāli saistītas ar atjaunojamās enerģijas kopienu;13) **atjaunojamie energoresursi –** vēja enerģija, saules enerģija (saules siltumenerģija un saules elektroenerģija), ģeotermālā enerģija (enerģija, kas siltumenerģijas veidā atrodas zem zemes garozas), hidrotermālā enerģija (siltumenerģija, kura atrodas virszemes ūdeņos), apkārtējās vides enerģija (dabā sastopama siltumenerģija un norobežotā vidē uzkrāta enerģija, ko var uzkrāt apkārtējā gaisā, izņemot izplūdes gaisu, vai virszemes ūdeņos, vai notekūdeņos), aerotermālā enerģija (siltumenerģija, kura uzkrājas gaisā), plūdmaiņu, viļņu un cita jūras enerģija, hidroenerģija, no atjaunojamiem energoresursiem iegūts ūdeņradis, sintētiskais metāns, biomasa (arī atkritumu biomasas frakcija) vai biogāze;

14) **atkritumi** – šā likuma izpratnē priekšmeti un vielas, kas uzskatāmi par atkritumiem Atkritumu apsaimniekošanas likuma izpratnē, izņemot vielas, kas tīši pārveidotas vai piesārņotas, lai tās uzskatītu par atkritumiem;

15) **atlikumi** – šā likuma izpratnē materiāls, kas nav ražošanas procesā tieši iegūts vēlamais galaprodukts, kas nav ražošanas procesa pamatmērķis un kura ražošanai nav apzināti modificēts process;

16) **atlikumaukstums** – aukstums, kas kā blakusprodukts nenovēršami radies rūpnieciskās iekārtās, elektrostacijās vai terciārajā sektorā, kur tiek vai tiks izmantots koģenerācijas process (arī ja koģenerācijas procesa izmantošana nav iespējama vai koģenerācijas iekārtu uzstādīšanas izmaksas pārsniedz koģenerācijas iekārtas izmantošanas ieguvumus), un kas bez centralizētas aukstumapgādes sistēmas neizmantots zustu gaisā vai ūdenī;

17) **atlikumsiltums** – siltums, kas kā blakusprodukts nenovēršami radies rūpnieciskās iekārtās, elektrostacijās vai terciārajā sektorā, kur tiek vai tiks izmantots koģenerācijas process (arī ja koģenerācijas procesa izmantošana nav iespējama vai koģenerācijas iekārtu uzstādīšanas izmaksas pārsniedz koģenerācijas iekārtas izmantošanas ieguvumus), un kas bez centralizētas siltumapgādes sistēmas izmantošanas zustu gaisā vai ūdenī;”;

izteikt 2. punktu šādā redakcijā:

“2) **autonomais ražotājs** – fiziska vai juridiska persona, kas ražo siltumenerģiju vai dzesēšanai nepieciešamo enerģiju nolūkā patērēt to paša vajadzībām un kas paša vajadzībām nepatērēto atlikušo siltumenerģiju vai dzesēšanai nepieciešamo enerģiju var pārdot citiem enerģijas lietotājiem vai energoapgādes komersantiem;”;

izteikt 4., 4.1, 4.2 un 4.3 punktu šādā redakcijā:

“4) **biogāze** – gāzveida kurināmais, kas saražots no biomasas, tai skaitā biometāns;

41) **bioloģiskais šķidrais kurināmais** – no biomasas iegūts šķidrais kurināmais, ko izmanto ar transportu nesaistītām enerģētiskām vajadzībām, tostarp elektroenerģijas ražošanai un siltumapgādei un aukstumapgādei;

42) **biomasa** – lauksaimniecības, mežsaimniecības un saistīto nozaru, arī zvejniecības un akvakultūras, produktu, bioloģiskas izcelsmes atkritumu un atlikumu bioloģiski noārdāmā frakcija, tai skaitā augu un dzīvnieku izcelsmes vielas, kā arī atkritumu, tai skaitā bioloģiskas izcelsmes rūpniecības un sadzīves atkritumu, bioloģiski noārdāmā frakcija;

43) **biometāns** – galvenokārt metānu saturošs gāzveida kurināmais, kas ir ražots no biomasas vai procesa, kurā kā vienīgo enerģijas avotu izmanto atjaunojamo enerģiju, ieskaitot metānu, kas ražots no atjaunojamās elektroenerģijas un atkritumiem vai apkārtējā oglekļa dioksīda;”;

papildināt pantu ar jaunu 4.3, 4.4, 4.5 un 4.6punktu šādā redakcijā:

“43) **biomasas kurināmais** – gāzveida un cietais kurināmais, kas saražots no biomasas;

44) **centralizēta aukstumapgāde** – dzesēšanai nepieciešamās enerģijas sadale, kas veikta dzesēšanas pārvades un sadales dzesēšanas tīklus, atdzesētu šķidrumu veidā no centrālas ražotnes vai decentralizētām ražotnēm uz daudzām ēkām vai vietām, telpu vai procesu dzesēšanai;

45) **centralizētā aukstumapgādes sistēma –** dzesēšanasavotu, pārvades un sadales dzesēšanas tīklu un lietotāju kopums, kas saskaņoti ražo, pārveido, pārvada, sadala un patērē dzesēšanai nepieciešamo enerģiju;

46) **centralizētā siltumapgādes sistēma** – vienotā sistēmā savstarpēji savienotu siltumavotu, pārvades un sadales siltumtīklu un siltumenerģijas lietotāju kopums, kas saskaņoti ražo, pārveido, pārvada, sadala un patērē siltumenerģiju tvaika vai karstā ūdens veidā no centrālās ražotnes vai vienotā sistēmā savstarpēji savienotām decentralizētajām ražotnēm pa tīklu uz ēkām vai vietām, telpu vai procesu siltumapgādei licences darbības zonā;”;

papildināt pantu ar jaunu 6.1 un 6.2 punktu šādā redakcijā:

“61) **efektīva centralizētā siltumapgāde** – centralizētā siltumapgādes sistēma, kuras darbībā izmanto vismaz 50 procenti atjaunojamās enerģijas, 50 procenti atlikumsiltuma, 75 procenti koģenerācijas vai triģenerācijas režīmā saražota siltuma vai šādu enerģijas un siltuma veidu kombināciju 50 procenti apmērā;

62) **efektīva centralizētā aukstumapgāde** – centralizētā aukstumapgādes sistēma, kuras darbībā izmanto vismaz 50 procenti atjaunojamās enerģijas, 50 procenti atlikumsiltuma, 75 procenti koģenerācijas vai triģenerācijas režīmā saražota siltuma vai šādu enerģijas un siltuma veidu kombināciju 50 procenti apmērā;”;

papildināt pantu ar jaunu 9.1 un 9.2 pantu šādā redakcijā:

“91) **elektroenerģijas energokopiena** – energokopiena, kas darbojas elektroenerģijas ražošanā;

92) **energokopiena** – juridiska persona ar atvērtu, demokrātisku un brīvprātīgu dalību, kuru kontrolē tās biedri vai daļu turētāji, kas ir fiziskas personas, biedrības vai nodibinājumi, pašvaldības, pašvaldības institūcijas, mazie vai vidējie komersanti un kas darbojas enerģijas, tai skaitā no atjaunojamiem energoresursiem, ražošanā, tirdzniecībā, elektroenerģijas kopīgošanā, patēriņā, pieprasījumu reakcijas pakalpojumu nodrošināšanā, energoresursu uzglabāšanā, elektrisko transportlīdzekļu uzlādes pakalpojumu sniegšanā, energoefektivitātes vai citu energopakalpojumu sniegšanā, kuras mērķis ir sniegt vides, ekonomiskus vai sociālus labumus saviem biedriem vai daļu turētājiem, vai teritorijām, kurās tas darbojas un kuras primārais darbības mērķis nav peļņas gūšana;”;

izteikt 12. punktu šādā redakcijā:

“12) **enerģijas lietotājs** – fiziska vai juridiska persona, kas savām vajadzībām patērē konkrētā veida enerģiju vai kurināmo vai lieto to energoapgādē vai cita veida komercdarbībā;”;

izteikt 13. punktu šādā redakcijā:

“13) **enerģijas pārvade** – energoapgādes veids, kas ietver dabasgāzes transportēšanu pa augsta spiediena cauruļvadiem ar darba spiedienu ne mazāku par 1,6 MPa, tostarp savstarpēji savienotā sistēmā, (izņemot transportēšanu pa sākumposma cauruļvadiem), lai to piegādātu enerģijas lietotājiem un sadales sistēmai, izņemot enerģijas tirdzniecību;”;

izteikt 15. punktu šādā redakcijā:

“15) **enerģijas sadale** – energoapgādes veids, kas ietver dabasgāzes transportēšanu pa cauruļvadiem ar darba spiedienu līdz 1,6 MPa, izņemot enerģijas tirdzniecību;”;

izteikt 16. punktu šādā redakcijā:

“16) **enerģijas tirdzniecība** – energoapgādes veids, kas var būt enerģijas mazumtirdzniecība vai enerģijas vairumtirdzniecība;”;

papildināt ar jaunu 16.1 un 16.2 punktu šādā redakcijā:

“161) **enerģijas vairumtirdzniecība** – energoapgādes veids, kas ietver enerģijas iepirkšanu pārdošanai un pārdošanu enerģijas tirgotājiem;

162) **enerģijas mazumtirdzniecība** – energoapgādes veids, kas ietver enerģijas pārdošanu galalietotājiem;”;

izteikt 18. punktu šādā redakcijā:

“18) **galalietotājs** - enerģijas lietotājs, kurš patērē enerģiju paša vajadzībām (galapatēriņam);”;

izteikt panta 22.3, 22.4 un 22.5 punktu šādā redakcijā:

“223) **izcelsmes apliecinājums –** šā likuma izpratnēelektronisks dokuments, ko izmanto kā pierādījumu, ka attiecīgais gāzveida kurināmā vai degvielas apjoms ir ražots no atjaunojamajiem energoresursiem;

224) **koģenerācija** – tehnoloģiskais process, kurā lietderīgai izmantošanai vienlaikus ražo elektroenerģiju un siltumenerģiju;

225) **koģenerācijas iekārta** – iekārta vai iekārtu kopums, kas paredzēts vienlaicīgai elektroenerģijas un siltumenerģijas ražošanai vienotā tehnoloģiskajā procesā. Koģenerācijas iekārtā neietilpst iekārtas, ko izmanto tikai siltumenerģijas ražošanai vai tikai elektroenerģijas ražošanai;”;

Papildināt pantu ar jaunu 22.6 un 22.7 punktu šādā redakcijā:

“226) **koģenerācijas režīmā saražotā elektroenerģija** – elektroenerģija, kas saražota procesā, kurš ir saistīts ar lietderīgās siltumenerģijas ražošanu, veicot aprēķinus saskaņā ar apstiprinātu metodiku;

227) **triģenerācija** – tehnoloģiskais process, kurā lietderīgai izmantošanai vienlaikus ražo elektroenerģiju, siltumenerģiju un aukstumu;”;

Izteikt panta 23.punktu šādā redakcijā:

“23) **kurināmais** – fosilās vai atjaunojamo energoresursu izcelsmes ciets, šķidrs vai gāzveida degošs materiāls;”;

papildināt pantu ar jaunu 24.1 punktu šādā redakcijā:

“241) **kurināmā piegādātājs** – komersants, kas:

a) realizē kurināmo patēriņam un kuram likumā “Par akcīzes nodokli” noteiktajos gadījumos ir pienākums samaksāt akcīzes nodokli par kurināmo, tai skaitā kurināmā mazumtirgotājs, kas realizē no kurināmā vairumtirgotāja saņemto kurināmo vai kas realizē paša importēto, vai no Eiropas Savienības dalībvalsts ievesto kurināmo, un kurināmā vairumtirgotājs, kas realizē kurināmo un kuram ir speciāla atļauja (licence) kurināmā vairumtirdzniecībai vai speciāla atļauja (licence) apstiprināta noliktavas turētāja darbībai, vai speciāla atļauja (licence) reģistrēta saņēmēja darbībai (izņemot realizāciju atliktā akcīzes nodokļa maksāšanas režīmā),

b) realizē patēriņam tādu biomasas kurināmo, par kuru nav pienākums maksāt akcīzes nodokli;”;

izslēgt 27. un 28.punktu;

izteikt 29. punktu šādā redakcijā:

“29) **mājsaimniecības lietotājs** – galalietotājs, fiziska persona, kurš pērk un izlieto enerģiju savā mājsaimniecībā tikai paša vajadzībām (galapatēriņam), izņemot komercdarbības vai cita veida profesionālās darbības vajadzībām;”;

izteikt 30. punktu šādā redakcijā:

“30) **neatkarīgais ražotājs** – energoapgādes komersants, kas ražo siltumenerģiju, bet neveic tās sadali vai pārvadi;”;

papildināt pantu ar jaunu 31.1 punktu šādā redakcijā:

“311) **pārstrādāts oglekļa kurināmais –** šķidrs vai gāzveida kurināmais, ko ražo no fosilas izcelsmes šķidro vai cieto atkritumu plūsmām, kas nav piemēroti materiālu reģenerācijai saskaņā ar atkritumu apsaimniekošanas normatīvajos aktos noteikto atkritumu apsaimniekošanas darbību prioritāro secību, vai no atkritumu apstrādes fosilas izcelsmes gāzes un atgāzes, kas nenovēršami un netīši rodas ražošanas procesā no rūpnieciskām iekārtām;”;

izslēgt 33. punktu;

izteikt 36. punktu šādā redakcijā:

“36) **saistītais lietotājs** - mājsaimniecības lietotājs, kurš pēk dabasgāzi par regulētu cenu;”;

izteikt 39.punktu šādā redakcijā:

“39) **sašķidrinātās dabasgāzes terminālis** – tehnoloģiskā sistēma dabasgāzes šķidrināšanai vai sašķidrinātās dabasgāzes saņemšanai no kuģiem, izkraušanai un pārvēršanai gāzveida stāvoklī, kā arī tam piederošās iekārtas un pagaidu glabātavas, kas nepieciešamas sašķidrinātās dabasgāzes uzglabāšanai un atkārtotai pārvēršanai gāzveida stāvoklī, un turpmākai transportēšanai pārvades sistēmas vai sadales sistēmas gāzesvados;”;

papildināt pantu ar jaunu 39.1 punktu šādā redakcijā:

“391)**sašķidrinātās dabasgāzes iekārta** – tehnoloģiska iekārta sašķidrinātās dabasgāzes saņemšanai, pagaidu uzglabāšanai, pārvēršanai gāzveida stāvoklī un turpmākai transportēšanai galalietotājiem, neievadot pārvades vai sadales sistēmā, vaisašķidrinātās dabasgāzes kā degvielas vai kurināmā izmantošanai;”;

izteikt 40. punktu šādā redakcijā:

“40) **sašķidrinātās dabasgāzes pakalpojums** – dabasgāzes šķidrināšana vai sašķidrinātās dabasgāzes saņemšana, izkraušana, uzglabāšana un pārvēršana gāzveida stāvoklī turpmākai piegādei uz dabasgāzes pārvades sistēmu vai sadales sistēmu;”;

papildināt pantu ar 42.1 un 42.2 punktu šādā redakcijā:

“421) **siltumapgādes sistēmas operators** – energoapgādes komersants, kas sniedz siltumenerģijas pārvades un sadales pakalpojumu;

422) **siltumenerģijas pārvade un sadale** – energoapgādes veids, kas ietver siltumenerģijas transportēšanu pa maģistrālajiem un sadales cauruļvadiem;”;

aizstāt 45. punktā vārdu “enerģijas” ar vārdiem “elektroenerģijas vai dabasgāzes”;

papildināt 49. punktā aiz vārda “tirdzniecība” ar vārdiem “tai skaitā ārvalstu komersants, kurš tirgo dabasgāzi Latvijā reģistrētam dabasgāzes tirgotājam vai dabasgāzes galalietotājam virtuālajā tirdzniecības punktā;”;

papildināt 50. punktā pirms vārdiem “tirgus dalībnieks” ar vārdu “dabasgāzes”;

papildināt pantu ar 52.1punktu šādā redakcijā:

“521) **virtuālais tirdzniecības punkts** – vieta, kura nav fiziski noteikta balansēšanas zonā un kurā notiek dabasgāzes nodošana un saņemšana starp sistēmas lietotājiem;”;

1. Izteikt 2. pantu šādā redakcijā:

“Šis likums reglamentē enerģētiku kā tautsaimniecības nozari, kas aptver energoresursu iegūšanu un izmantošanu dažāda veida enerģijas ražošanai, enerģijas pārveidi, iegādi, uzglabāšanu, pārvadi, sadali, tirdzniecību un izmantošanu. Šī likuma normas, kas attiecas uz dabasgāzi, nediskriminējošā veidā tiek attiecinātas arī uz biometānu, ūdeņradi un citu veidu gāzi, ciktāl attiecīgā veida gāzi var tehniski un droši ievadīt un transportēt Latvijas dabasgāzes pārvades sistēmā, sadales sistēmā vai uzglabāt dabasgāzes krātuvēs.”.

1. 5. pantā:

izslēgt pirmo daļu;

izteikt trešo daļu šādā redakcijā:

“(3) Tirgus dalībnieki, veicot darbības dabasgāzes vairumtirgū, ievēro Eiropas Parlamenta un Padomes Regulas Nr.1227/2011 par enerģijas vairumtirgus integritāti un pārredzamību prasības, tostarp aizliegumu darījumos ļaunprātīgi izmantot iekšējo informāciju, tirgus manipulāciju aizliegumu, kā arī pienākumu sniegt informāciju regulatoram un Energoregulatoru sadarbības aģentūrai.”.

1. 6.pantā

izteikt pirmo daļu šādā redakcijā:

“(1) Sistēmas operatoram un siltumapgādes sistēmas operatoram tā licences darbības zonā un licencē noteiktajā termiņā ir pastāvīgas saistības nodrošināt sistēmas lietotājiem un pretendentiem pieeju enerģijas pārvades vai sadales sistēmām, dabasgāzes krātuvei vai sašķidrinātās dabasgāzes terminālim. Šīs saistības sistēmas operators pilda atbilstoši tehnisko noteikumu un drošības prasībām. Šīs daļas izpratnē ar drošību saprot enerģijas piegādes drošumu un tehnisko drošību.”;

izslēgt 6. panta (31) daļu;

1. Izslēgt 8. panta 4. punktā vārdus “(izņemot licenci enerģijas tirdzniecībai)”.
2. Izteikt 9. panta pirmo un otro daļu šādā redakcijā:

“(1)  Energoapgādes komersanti nodrošina enerģētikā noteikto drošības prasību ievērošanu un darbinieku kvalifikācijas atbilstību, kā arī tehniskajiem noteikumiem, normatīvajos aktos noteiktajām kvalitātes prasībām un līgumu nosacījumiem atbilstošu enerģijas kvalitāti un savu objektu nepārtrauktu darbību un atbilstošu tehnisko stāvokli līdz savstarpēji ar enerģijas lietotāju noteiktajai savu objektu piederības robežai.

(2) Sistēmas lietotāji nodrošina to īpašumā, valdījumā vai lietojumā esošo tīklu, enerģijas ražošanas, uzglabāšanas un izmantošanas ierīču un iekārtu tehnisko apkalpi un apkopi.”.

1. Papildināt 9.2 panta pirmās daļas 1. un 2. punktā aiz vārda “licences” ar vārdu “darbības”.
2. Izteikt 12. panta 2.1 punktu šādā redakcijā:

“(21) Energoapgādē ir aizliegtas šķērssubsīdijas, tas ir, darbības, ko energoapgādes komersants veic, pārvietodams izmaksas vai citas saistības starp kurināmā un enerģijas piegādi vai cita veida komercdarbību.”.

1. 15. pantā:

papildināt panta pirmajā daļā aiz vārdiem “sadales sistēmas” ar vārdiem “siltumapgādes sistēmas”;

izslēgt 1.1daļu;

papildināt panta otrajā un trešajā daļā aiz vārdiem “sistēmas operatori” ar vārdiem “un siltumapgādes sistēmas operatori”;

izslēgt panta trešajā daļā vārdus “kas nav tieši saistītas ar to pienākumiem un”;

izslēgt panta ceturto daļu;

papildināt panta sestajā daļā aiz vārdiem “sistēmas operators” ar vārdiem “un siltumapgādes sistēmas operators”;

papildināt pantu ar 6.1 daļu šādā redakcijā:

“(61) Pieeja sadales sistēmai paredz arī pārvades sistēmas pakalpojumu izmantošanu Latvijas teritorijā.”;

1. Izteikt 16. panta otro un trešo daļu šādā redakcijā:

“(2) Autonomais ražotājs var pārdot to saražotās siltumenerģijas apjomu, ko tas nav patērējis paša vajadzībām, citiem enerģijas lietotājiem vai pārdot minēto siltumenerģijas apjomu energoapgādes komersantiem, izmantojot tā siltumapgādes sistēmas operatora pakalpojumus, kura licences darbības zonā ražotājs atrodas, vai pārdot minēto siltumenerģijas apjomu energoapgādes komersantam.

(3) Siltumapgādes sistēmas operators, ja to pieļauj pārvades vai sadales sistēmas tehniskās iespējas, savā licences darbības zonā nodrošina autonomajam ražotājam iespēju pārvadīt vai sadalīt to saražotās siltumenerģijas apjomu, ko tas nav patērējis paša vajadzībām, lai to pārdotu citiem enerģijas lietotājiem vai energoapgādes komersantiem.”.

1. Papildināt likumu ar II1 nodaļu šādā redakcijā:

**“II1 nodaļa**

**Energokopienas**

**17.1 pants**

(1) Energokopienas atbilst atjaunojamās enerģijas kopienas vai elektroenerģijas energokopienas statusam, vai arī vienlaikus abiem statusiem. Energokopienas darbojas saskaņā ar šajā likumā un Elektroenerģijas tirgus likumā noteikto kārtību. (2) Energokopienas biedri vai daļu turētāji saglabā visas tiem noteiktās galalietotāja un aktīvā lietotāja tiesības un pienākumus.

(3) Energokopienas biedru vai daļu turētāju kontrole nozīmē jebkādas tiesības, līgumus vai citus līdzekļus, kas atsevišķi vai kopā faktiski vai juridiski nodrošina energokopienā izšķirošo ietekmi, jo īpaši īpašumtiesības vai tiesības izmantot visus energokopienas aktīvus vai to noteicošo daļu, tiesības vai līgumus, kas piešķir izšķirošu ietekmi attiecībā uz energokopienas pārvaldes institūciju sastāvu, balsojumu vai lēmumiem.

(4) Energokopiena tiek dibināta ar dibināšanas līgumu. Ministru kabinets nosaka energokopienas dibināšanas līguma būtiskās sastāvdaļas un energokopienas dibināšanas līguma grozīšanas kārtību, kritērijus atjaunojamās enerģijas kopienas teritoriālajai saistībai ar atjaunojamās enerģijas iekārtu, kā arī noteikumus par attiecībām starp energokopienas dalībniekiem, tās pārstāvi un citiem enerģijas lietotājiem un energoapgādes komersantiem, tai sakitā sistēmas operatoru un siltumapgādes sistēmas operatoru.

(5) Ekonomikas ministrija sadarbībā ar Vides aizsardzības un reģionālās attīstības ministriju izstrādā vadlīnijas energokopienu veidošanai, tai skaitā par ieteikumiem valsts un pašvaldību institūcijām energokopienu atbalstam un līdzdalībai tajās.

**17.2 pants**

(1) Energokopienai ir tiesības uzsākt darbību, ja tā reģistrēta energokopienu reģistrā.

(2) Būvniecības valsts kontroles birojs izveido energokopienu reģistru, nodrošina tā publisko pieejamību un veic energokopienu uzraudzību.

(3) Ministru kabinets nosaka energokopienu reģistrā iekļaujamās ziņas, reģistrācijas prasības un kārtību, reģistrācijas vai darbības izbeigšanas iesniegumā ietveramo informāciju, energokopienu uzraudzības kārtību, kā arī kārtību, kādā energokopienu izslēdz no energokopienu reģistra vai atkārtoti reģistrē.

(4) Izstrādājot atbalsta shēmu , institūcija, kas izstrādā atbalsta shēmu, ņem vērā energokopienu specifiku, lai dotu tām vienlīdzīgu iespēju konkurēt ar citiem energoapgādes komersantiem par valsts atbalstu.”.

1. 19. pantā:

papildināt pirmo daļu aiz vārdiem “energoapgādes komersantu objektu” ar vārdiem “izņemot enerģijas ražošanas un tirdzniecības objektus”;

izteikt 1.1 daļas 2. punktu šādā redakcijā:

“2) energoapgādes komersanta objekts tiek ierīkots sarkano līniju, publiski lietojamās ielas, tāda ceļa robežās, kam nav noteiktas sarkanās līnijas, vai šī paša energoapgādes komersanta objekta esošajā aizsargjoslā;”;

papildināt 1.1daļas 3.2punktu aiz vārdiem “ir veikts ietekmes uz vidi novērtējums” ar vārdiem “vai pieņemts lēmums par ietekmes uz vidi novērtējuma procedūras nepiemērošanu”.

1. Aizstāt 20.3 panta ceturtajā daļā vārdus “Drošības policija” ar vārdiem “Valsts drošības dienests”.
2. 23. pantā:

izteikt otro daļu šādā redakcijā:

“(2) Esošo energoapgādes komersantu objektu pārvietošanu pēc pamatotas pārvietošanas prasības veic par pārvietošanas ierosinātāja līdzekļiem.”;

papildināt ar ceturto daļu šādā redakcijā:

“(4) Gadījumos, kad dabasgāzes sadales sistēmas operatoram gazificētā objekta īpašnieka vai valdītāja rīcības dēļ ilgstoši (laika periodā, kas pārsniedz 5 gadus) vai dabasgāzes pārvades un uzglabāšanas sistēmas operatoram nekustamā īpašuma īpašnieka vai valdītāja rīcības dēļ ilgstoši (laika periodā, kas pārsniedz 1 gadu) nav nodrošināta iekļūšana gazificētajā objektā vai nekustamajā īpašumā tam normatīvos aktos noteiktu pienākumu pildīšanai, dabasgāzes sadales sistēmas operatoram vai dabasgāzes pārvades un uzglabāšanas sistēmas operatoram ir tiesības iekļūt šajā objektā vai nekustamajā īpašumā, neievērojot gazificētā objekta vai nekustamā īpašuma īpašnieka vai valdītāja gribu, nepieciešamības gadījumā piesaistot Valsts policiju, ja minētos pienākumus nav iespējams veikt bez iekļūšanas gazificētajā objektā vai nekustamajā īpašumā. Valsts policijai piesaistīšanas gadījumā ir pienākums nodrošināt dabasgāzes sadales sistēmas operatora vai dabasgāzes pārvades un uzglabāšanas sistēmas operatora pārstāvjiem netraucētu normatīvos aktos noteikto pienākumu izpildi.”.

1. Izteikt 24. panta 1.1 daļas 1. punktu šādā redakcijā:

“1) īpašumu izmanto jauna energoapgādes komersanta objekta, kas nav paredzēts attiecīgā nekustamā īpašuma energoapgādei, ierīkošanai;”.

1. Papildināt 44.2 panta pirmo daļu aiz vārdiem “dabasgāzes uzglabāšanas sistēmas operators” ar vārdiem “, sašķidrinātās dabasgāzes sistēmas operators”.
2. Papildināt 45. panta 3.1 daļu šādā redakcijā:

“31) nodrošināt iespējamo avāriju lokalizāciju un likvidāciju dabasgāzes pārvades sistēmā un avārijas dienesta izveidošanu un uzturēšanu;”.

1. 46.pantā:

izteikt pirmo un otro daļu šādā redakcijā:

“(1) Ministru kabinets nosaka kārtību, kādā lietotājiem piegādā siltumenerģiju un nodrošina aukstumapgādi ēku un būvju apsildei, dzesēšanai, ventilācijai (vēdināšanai) un karstā ūdens sagatavošanai un pārtrauc tās piegādi, tirgotāju, siltumapgādes un aukstumapgādes sistēmas operatora un lietotāju tiesības un pienākumus siltumenerģijas piegādē un lietošanā, kā arī norēķinos par saņemtajiem pakalpojumiem.

(2) Siltumapgādi var nodrošināt, izmantojot centralizētās vai individuālās siltumapgādes sistēmu. Aukstumapgādi var nodrošināt, izmantojot centralizētās, vai individuālās aukstumapgādes sistēmu.”;

izteikt piekto daļu šādā redakcijā:

“(5) Ministru kabinets nosaka koģenerācijas un triģenerācijas staciju saražotās primārās enerģijas ietaupījuma aprēķināšanas kārtību un noteikumus, kas noteic ekonomiski pamatotas energoefektivitātes prasības licencēta vai reģistrēta energoapgādes komersanta valdījumā esošām centralizētām siltumapgādes un aukstumapgādes sistēmām vai tās elementiem un to atbilstības pārbaudes kārtību.”;

papildināt pantu ar sesto daļu šādā redakcijā:

“(6) Centrālās siltumapgādes uzņēmumi savā interneta vietnē publicē reizi mēnesī informāciju par iepriekšējā mēneša atjaunojamās enerģijas īpatsvaru centralizētajā siltumapgādes sistēmā un reizi pusgadā par veiktajiem energoefektivitātes uzlabošanas pasākumiem un to rezultātā sasniegtajiem enerģijas ietaupījumiem.”.

1. Izteikt 47. un 48. pantu šādā redakcijā:

“**47. pants**

(1)  Energoapgādes komersants, kas ražo, pārvada, sadala un tirgo siltumenerģiju enerģijas lietotājiem, izmantojot centralizētās siltumapgādes sistēmu, nodrošina siltumenerģijas piegādi nepieciešamajā vai noteiktajā kvalitātē un pieprasītajā daudzumā.

(2) Energoapgādes komersants, kas, izmantojot centralizēto siltumapgādes sistēmu, ražo, pārvada, sadala un tirgo siltumenerģiju galalietotājiem, ja starp tiem ir mājsaimniecības lietotāji, sniedz attiecīgo pakalpojumu par regulatora noteiktajiem tarifiem vai par tarifiem, ko noteicis attiecīgais pakalpojumu sniedzējs saskaņā ar regulatora noteikto tarifu vai tarifu augšējās robežas aprēķināšanas un noteikšanas metodiku, kā arī tarifu vai tarifu augšējās robežas piemērošanas kārtību, ja ir saņemta regulatora atļauja, izņemot šā likuma 49.panta pirmajā daļā minēto gadījumu. Siltumapgādes komersanti, kas izmantojot centralizēto vai individuālo siltumapgādes sistēmu, ražo, pārvada un sadala un tirgo siltumenerģiju galalietotājiem, sniedz attiecīgo pakalpojumu par vienošanās cenu.

**48. pants**

(1) Siltumenerģijas sistēmas operatoru licenču darbības zonu pārklāšanās nav pieļaujama.

(2) Siltumenerģijas sistēmas operators, ja to pieļauj siltumenerģijas pārvades un sadales sistēmas tehniskās iespējas, savā licences darbības zonā nodrošina siltumenerģijas ražotājam pieeju siltumenerģijas pārvades un sadales sistēmai, atbilstoši siltumenerģijas sistēmas operatora izsniegtajiem tehniskajiem noteikumiem.

(3) Siltumenerģijas apgādes sistēmas operators savā licences darbības zonā iepērk siltumenerģiju no siltumenerģijas ražotājiem, to skaitā no neatkarīgajiem ražotājiem, nodrošina siltumenerģijas lietotājiem drošu un kvalitatīvu siltumapgādi. Šim mērķim sistēmas operators izveido optimālu sistēmas operatīvās vadības struktūru.”.

1. 49.pantā:

izteikt pirmo daļu šādā redakcijā:

“(1) Ja siltumapgādes sistēmas operatora tehniski nodalītā centralizētā siltumapgādes sistēmā darbojas vairāki siltumenerģijas ražotāji, siltumapgādes sistēmas operators siltumenerģiju iepērk par vienošanās cenu saskaņā ar ekonomiskā pakāpeniskuma principa kritērijiem, izņemot no siltumenerģijas ražotāja ar būtisku ietekmi. Regulators nosaka kritērijus, pēc kuriem nosaka, kas ir siltumenerģijas ražotājs ar būtisku ietekmi, un kārtību, kādā siltumapgādes sistēmas operators iepērk siltumenerģiju no siltumenerģijas ražotāja ar būtisku ietekmi, un kritērijus, saskaņā ar kuriem siltumenerģiju iepērk par vienošanās cenu vai par regulatora noteiktajiem tarifiem vai par tarifiem, ko noteicis siltumenerģijas ražotājs saskaņā ar regulatora noteikto tarifu vai tarifu augšējās robežas aprēķināšanas un noteikšanas metodiku, kā arī tarifu vai tarifu augšējās robežas piemērošanas kārtību, ja ir saņemta regulatora atļauja.”;

papildināt otrā daļā pirms vārda “sistēmas” ar vārdu “siltumapgādes”;

izslēgt otrās daļas 2. punktu.

1. Izteikt 50.pantu šādā redakcijā:

“**50. pants**

Ēku un būvju īpašniekiem ir tiesības izvēlēties izdevīgāko siltumapgādes veidu, ciktāl tas netiek ierobežots ar šā likuma 51. un 52. pantu.”.

1. 51.pantā:

izteikt otro daļu šādā redakcijā:

“(2) Pašvaldības, nodrošinot siltumapgādi administratīvās teritorijas ietvaros, ievēro vides un kultūras pieminekļu aizsardzības noteikumus, piedalās nacionālo un starptautisko vides un klimata mērķu sasniegšanā, kā arī, plānojot piegādājamo siltumenerģijas apjomu un nepieciešamo siltumenerģijas ražošanas jaudu, izvērtē vietējo energoresursu un koģenerācijas izmantošanas iespējas un siltumapgādes drošību, nepārtrauktību un ilgtspēju.

papildināt pantu ar trešo punktu šādā redakcijā:

(3) Šā panta otrajā daļā noteikto mērķu sasniegšanai pašvaldība administratīvās teritorijas vai tās daļas ietvaros ir tiesīga saistošajos noteikumos noteikt siltumapgādes risinājumu veidus attiecīgās pašvaldību teritorijas daļās, tostarp noteikt pienākumu pieslēgties centrālajai siltumapgādes sistēmai, kur tas ir ekonomiski un tehniski pamatoti, vai izmantot citu atjaunojamo energoresursu vai bezemisiju siltumapgādes tehnoloģijas avotu.”.

1. Papildināt 52.pantu aiz vārda “būvju” ar vārdiem “siltumapgādes sistēmu”.
2. Papildināt likumu ar X1 nodaļu šādā redakcijā:

“**X1 nodaļa**

**Atjaunojamo energoresursu izmantošana un atjaunojamās enerģijas ražošanas veicināšana**

**58.1 pants Atjaunojamās enerģijas saistību izpildes noteikšana**

(1) Politiku atjaunojamo energoresursu izmantošanas un atjaunojamās enerģijas ražošanas veicināšanai, lai cita starpā nodrošinātu Latvijas saistību atjaunojamās enerģijas jomā izpildi, izstrādā Ekonomikas ministrija sadarbībā ar Vides aizsardzības un reģionālās attīstības ministriju, Satiksmes ministriju, Zemkopības ministriju, Finanšu ministriju un citām nozaru ministrijām, kā arī sadarbībā ar pašvaldībām un komersantiem.

(2) Saistību atjaunojamās enerģijas jomā izpildi novērtē šā likuma 122. panta trešās daļas 1. punktā minētā ziņojuma par atjaunojamo enerģiju ietvaros, sagatavojot kopējo atjaunojamās enerģijas statistiku un atjaunojamās enerģijas statistiku elektroenerģijas, un siltumapgādes un aukstumapgādes darbībās, kā arī transporta enerģijas izmantošanā.

(3) Ministru kabinets nosaka atjaunojamās enerģijas statistikas aprēķināšanas un kopējā atjaunojamās enerģijas statistikas apjoma noteikšanas kārtību un atjaunojamās enerģijas statistikas darījumu nosacījumus.

**58.2 pants Atjaunojamās enerģijas statistikas darījumi un atjaunojamās enerģijas pasākumu finansēšana**

(1) Ja, sagatavojot šā likuma 122. panta trešās daļas 1. punktā minēto ziņojumu par atjaunojamo enerģiju, tiek secināts, ka šā likuma 58.1 panta pirmajā daļā minētās saistības netiek izpildītas kādā no saistību perioda gadiem, Ekonomikas ministrija sagatavo ziņojumu, kurā:

1) aktualizē 58.1 panta pirmajā daļā minēto politiku, lai noteiktu īstenojamos papildu pasākumus atjaunojamo energoresursu izmantošanas un atjaunojamās enerģijas ražošanas veicināšanai;

2) izvērtē iespēju piedalīties Savienības atjaunojamās enerģijas finansēšanas mehānismā, kas izveidots ar Eiropas Komisijas 2020.gada 15.septembra Īstenošanas regulu Nr. 2020/1294 par Savienības atjaunojamās enerģijas finansēšanas mehānismu;

3) izvērtē iespēju īstenot šā likuma 58.3 pantā minētos kopprojektus atjaunojamās enerģijas ražošanai;

4) izvērtē iespēju veikt atjaunojamās enerģijas statistikas darījumus Latvijas saistību atjaunojamās enerģijas jomā izpildei.

(2) Ja, sagatavojot šā likuma 122. panta trešās daļas 1. punktā minēto ziņojumu, tiek secināts, ka šā panta pirmajā daļā minētās saistības kādā no saistību perioda gadiem tiek izpildītas lielākā apjomā, Ekonomikas ministrija sagatavo ziņojumu, kurā izvērtē iespēju veikt atjaunojamās enerģijas statistikas pārskaitījumu citai Eiropas Savienības dalībvalstij.

(3) Ekonomikas ministrija šā panta pirmajā un otrajā daļā minēto ziņojumu iesniedz Ministru kabinetā sešu mēnešu laikā pēc šā likuma 122. panta trešās daļas 1. punktā minētā ziņojuma par atjaunojamo enerģiju sagatavošanas.

(4) Finanšu līdzekļus no atjaunojamās enerģijas statistikas pārskaitījumu darījumiem ieskaita šā likuma 58.6 pantā minētajā atjaunojamās enerģijas un energoefektivitātes fondā.

(5) Ministru kabinets nosaka kārtību, kādā tiek pieņemts lēmums par jaunu atjaunojamās enerģijas projektu citās Eiropas Savienības dalībvalstīs finansēšanu un par atjaunojamās enerģijas statistikas darījumiem.

**58.3 pants Kopprojekti un kopīgās atbalsta shēmas atjaunojamās enerģijas ražošanai**

(1) Atjaunojamās elektroenerģijas vai siltumapgādei un aukstumapgādei izmantojamās atjaunojamās enerģijas ražošanai Latvija var sadarboties ar citu Eiropas Savienības dalībvalsti vai trešo valsti, tai skaitā ar Eiropas Savienības dalībvalsts vai trešās valsts komersantiem, kopīgi darbojoties un virzot attiecīgu kopprojektu.

(2) Ekonomikas ministrija sagatavo ziņojumu, kurā izvērtē Latvijas sadarbības ar citu Eiropas Savienības dalībvalsti vai trešo valsti, tai skaitā ar Eiropas Savienības dalībvalsts vai trešās valsts komersantiem, iespējas un šādas sadarbības ietvaros nodrošināto atjaunojamās elektroenerģijas vai siltumapgādei un aukstumapgādei izmantojamās atjaunojamās enerģijas apjomu, un iesniedz minēto ziņojumu Ministru kabinetā.

(3) Ministru kabinets pieņem lēmumu par šā panta pirmajā daļā minēto kopprojektu īstenošanu.

(4) Kopprojektu no Latvijas puses īsteno Ekonomikas ministrija sadarbībā ar attiecīgajām nozaru ministrijām.

(5) Ja Ministru kabinets pieņem lēmumu par kopprojekta īstenošanu, Ekonomikas ministrija izstrādā un Ministru kabinets apstiprina katra kopprojekta nosacījumus.

(6) Ministru kabinets nosaka kopprojektu īstenošanas, uzraudzības un informācijas aprites nosacījumus.

(7) Latvija var savstarpēji apvienot Latvijā īstenotu atbalsta shēmu ar vienā vai vairākās citās Eiropas Savienības dalībvalstīs īstenotajām atbalsta shēmām, tāpat Latvijā īstenotās atbalsta shēmas nosacījumus var savstarpēji pielāgot vienā vai vairākās citās Eiropas Savienības dalībvalstīs īstenoto atbalsta shēmu nosacījumiem.

(8) Ekonomikas ministrija sagatavo ziņojumu, kurā izvērtē Latvijā īstenotās atbalsta shēmas savstarpēju apvienošanas vai Latvijā īstenotās atbalsta shēmas nosacījumu savstarpēju pielāgošanas ar vienā vai vairākās citās Eiropas Savienības dalībvalstīs īstenotajām atbalsta shēmām iespējas, un iesniedz minēto ziņojumu Ministru kabinetā.

(9) Ministru kabinets pieņem lēmumu par Latvijā īstenotās atbalsta shēmas apvienošanu ar vienā vai vairākās citās Eiropas Savienības dalībvalstīs īstenoto atbalsta shēmu vai Latvijā īstenotās atbalsta shēmas nosacījumu pielāgošanu vienā vai vairākās citās Eiropas Savienības dalībvalstīs īstenotas atbalsta shēmas nosacījumiem.

(10) Ja Ministru kabinets pieņem šā likuma devītajā daļā minēto lēmumu , Ekonomikas ministrija izstrādā un Ministru kabinets apstiprina katras šādas darbības nosacījumus.

(11) Ministru kabinets nosaka atbalsta shēmu apvienošanas vai koordinēšanas nosacījumus, tai skaitā atjaunojamās enerģijas statistikas ieskaites un informācijas aprites un publicēšanas nosacījumus.

**58.4 pants** **Ilgtspējas un siltumnīcefekta gāzu emisiju ietaupījuma kritēriji, to atbilstības verificēšanas kārtība**

(1) No biodegvielu, bioloģisko šķidro kurināmo, biogāzes, biomasas kurināmo un biomasas degvielu iegūto enerģiju ņem vērā šīs daļas 1. un 2. punktā minētajos nolūkos tikai, ja tā atbilst šajā likumā un normatīvajos aktos par transporta enerģiju noteiktajiem ilgtspējas kritērijiem un siltumnīcefekta gāzu emisiju ietaupījuma kritērijiem:

1) aprēķinot šā likuma 58.1 panta otrajā daļā minētokopējo atjaunojamās enerģijas statistiku un atjaunojamās enerģijas statistiku elektroenerģijas, un siltumapgādes un aukstumapgādes darbībās, kā arī transporta enerģijas izmantošanā;

2) piešķirot tiesības saņemt finansiālo atbalstu par biodegvielu, bioloģisko šķidro kurināmo, biomasa kurināmo un biomasas degvielu patēriņu.

(2) Ilgtspējas kritēriji un siltumnīcefekta gāzu emisiju ietaupījuma kritēriji un siltumnīcefekta gāzu emisiju ietaupījumi attiecas uz Latvijā ražotu vai citā Eiropas Savienības dalībvalstī ražotu un importētu biomasas kurināmo, bioloģisko šķidro kurināmo, biogāzi, vai pārstrādāta oglekļa kurināmo neatkarīgi no biomasas ģeogrāfiskās izcelsmes.

(3) Bioloģiskajam šķidrajam kurināmajam, biogāzei un biomasas kurināmajam, ko ražo no atkritumiem un atlikumiem, kas nav lauksaimniecības, akvakultūras, zvejniecības un mežsaimniecības atlikumi, kā ar atkritumiem un atlikumiem, ko vispirms pārstrādā produktā, kuru pēc tam pārstrādā bioloģiskajos šķidrajos kurināmajos, biogāzē un biomasas kurināmajos, ir jāatbilst tikai siltumnīcefekta gāzu emisiju ietaupījuma kritērijiem.

(4) Elektroenerģijai, siltumapgādei un aukstumapgādei izmantojamai enerģijai, kas ražota no cietajiem sadzīves atkritumiem, nav piemērojami siltumnīcefekta gāzu emisiju ietaupījuma kritēriji.

(5) Biomasas kurināmiem ir jāatbilst noteiktajiem ilgtspējas un siltumnīcefekta gāzu emisiju ietaupījuma kritērijiem, ja tos izmanto elektroenerģijas, siltumenerģijas vai aukstuma ražošanas iekārtās vai degvielu ražošanas iekārtās, kuru kopējā nominālā ievadītā siltuma jauda ir 20 MW vai lielāka cieto biomasas kurināmo gadījumā un kuru kopējā nominālā ievadītā siltuma jauda ir 2 MW vai lielāka gāzveida biomasas kurināmo gadījumā.

(6) Biomasas kurināmo, bioloģisko šķidro kurināmo un biogāzi var uzskatīt par atbilstošiem ilgtspējas un siltumnīcefekta gāzu emisiju ietaupījuma kritērijiem, bet pārstrādātā oglekļa kurināmo – ka tas nodrošina siltumnīcefekta gāzu emisiju ietaupījumus, ja tas ir apliecināts vienā no šādiem veidiem:

1) brīvprātīgās shēmas ietvaros, kuru ir apstiprinājusi Eiropas Komisija;

2) nacionālās shēmas, kuru izveidojusi cita Eiropas Savienības dalībvalsts ietvaros.

(7) Lai pamatotu, ka visā piegādes ķēdē, sākot no izejvielu iegūšanas līdz šā panta otrajā daļā minētā kurināmā realizēšanai, ir ievēroti šā panta otrajā daļā minētie kritēriji, visā piegādes ķēdē ir jāizmanto masas bilances sistēmu:

1) kuras ietvaros ir ļauts apvienot sūtījumus, kuros ir izejvielas vai kurināmais ar atšķirīgām ilgtspējas un siltumnīcefekta gāzu emisiju ietaupījuma īpašībām, piemēram, konteinerā, pārstrādes vai loģistikas objektā, pārvades un sadales infrastruktūrā vai objektā;

2) kuras ietvaros ir ļauts turpmākas pārstrādes vajadzībām sūtījumos apvienot izejvielas ar atšķirīgu enerģijas saturu, ja sūtījuma apjoms tiek koriģēts atbilstīgi tā enerģijas saturam;

3) kuras ietvaros tiek pieprasīts, lai informācija par šā panta septītās daļas 1. punktā minēto sūtījumu ilgtspējas un siltumnīcefekta gāzu emisiju ietaupījuma īpašībām un apjomiem būtu attiecināta uz maisījumu;

4) kuras ietvaros tiek nodrošināts, ka visu sūtījumu, kas izņemti no maisījuma, kopumam ir tādi paši ilgtspējas rādītāji un tādā pašā apmērā kā attiecīgajam visu sūtījumu, kas pievienots maisījumam, kopumam, un kuras ietvaros tiek prasīts, lai šie nosacījumi tiktu izpildīti atbilstošā laikposmā;

5) kuras ietvaros tiek nodrošināts, ka materiāli nav apzināti modificēti vai pārveidoti, lai tādējādi panāktu, ka sūtījumu vai tā daļu var uzskatīt par atkritumiem vai atlikumiem;

6) kuras ietvaros tiek nodrošināts, ka katru sūtījumu saistību atjaunojamās enerģijas jomā izpildē ieskaita tikai vienu reizi.

(8) Ja sūtījums tiek pārstrādāts, informāciju par sūtījuma ilgtspējas kritērijiem un siltumnīcefekta gāzu emisiju ietaupījuma rādītājiem koriģē un sadala starp galaproduktiem saskaņā ar šādiem noteikumiem:

1) ja izejvielu sūtījuma pārstrādē iegūst tikai vienu galaproduktu, kas paredzēts šā panta otrajā daļā minēto kurināmo ražošanai, sūtījuma apjomu un attiecīgo sūtījuma ilgtspējas un siltumnīcefekta gāzu emisiju ietaupījuma rādītāju apmēru pielāgo, piemērojot pārrēķina koeficientu, kas ir attiecība starp šādai ražošanai paredzētā galaprodukta apjomu un procesā izmantoto izejvielu apjomu;

2) ja izejvielu sūtījuma pārstrādē iegūst vairākus galaproduktus, kas paredzēti šā panta pirmajā daļā minēto degvielu ražošanai, katram galaproduktam piemēro atsevišķu pārrēķina koeficientu un izmanto atsevišķu masas bilanci.

(9) Masas bilances sistēmas izmantošanai visā piegādes ķēdē ir jānodrošina informācijas nodošana par šā panta otrajā daļā minēto kurināmo atbilstību ilgtspējības kritērijiem un tajā ir jābūt iekļautai informācijai par to, vai sūtījuma ražošanai ir ticis sniegts atbalsts, un, ja tā ir, atbalsta shēmas tips. Piegādes ķēdē iesaistītie komersanti saglabā informāciju, kas ļauj pierādīt kurināmā atbilstību ilgtspējas un siltumnīcefekta gāzu emisiju ietaupījuma kritērijiem.

(10) Šā panta sestās daļas 1. punktā minēto brīvprātīgo shēmu tīmekļa vietnēs vismaz reizi gadā tiek publicēts to sertificēšanas institūciju saraksts, ko brīvprātīgās shēmas ietvaros izmanto neatkarīgas revīzijas veikšanai, par katru šādu institūciju norādot, kura valsts un tās iestāde ir akreditējusi minēto iestādi un kura veic tās darbības uzraudzību.

(11) Atbilstības novērtēšanas institūcijām, kuras brīvprātīgās shēmas ietvaros kā sertificēšanas institūcijas izmanto neatkarīgas revīzijas veikšanai Latvijas Republikā, ir jābūt akreditētām nacionālajā akreditācijas institūcijā atbilstoši normatīvajiem aktiem par atbilstības novērtēšanu un atbilstības novērtēšanas institūciju novērtēšanu, akreditāciju un uzraudzību, vai citā Eiropas Ekonomikas zonas valstī akreditētai sertificēšanas institūcijai.

(12) Šā panta septītajā daļā minētās atbilstības novērtēšanas institūcijas, kas akreditētas nacionālajā akreditācijas institūcijā, pēc nacionālās akreditācijas institūcijas pieprasījuma iesniedz tai visu attiecīgo informāciju, kas nepieciešama, lai varētu veikt to uzraudzību, tostarp norādot neatkarīgas revīzijas dienu, laiku un vietu. Ja nacionālā akreditācijas institūcija, veicot normatīvajos aktos par atbilstības novērtēšanu un normatīvajos aktos par atbilstības novērtēšanas institūciju novērtēšanu, akreditāciju un uzraudzību noteiktās uzraudzības darbības, konstatē neatbilstības Eiropas Savienības vai Latvijas normatīvajiem aktiem, kā arī nacionālās akreditācijas institūcijas noteiktajiem nosacījumiem, tā nekavējoties informē brīvprātīgo shēmu, kuras ietvaros darbojas minētā atbilstības novērtēšanas institūcija.

(13) Būvniecības valsts kontroles birojs savā tīmekļa vietnē publicē apkopotu informāciju par kurināmā piegādātāju realizētā bioloģiskā šķidrā kurināmā un biomasas kurināmā ģeogrāfisko izcelsmi un izejvielu veidu, šo informāciju saņemot no Centrālās statistikas pārvaldes un kurināmā piegādātājiem un to ikgadēji atjaunina.

(14) Ministru kabinets nosaka:

1) bioloģiskā šķidrā un biomasas kurināmā siltumnīcefekta gāzu ietaupījumu aprēķina nosacījumus,

2) bioloģiskā šķidrā kurināmā, biogāzes un biomasas kurināmā ilgtspējas kritērijus,

3) bioloģiskā šķidrā kurināmā, biomasas kurināmā, biogāzes un pārstrādāta oglekļa kurināmā siltumnīcefekta gāzu emisiju ietaupījuma kritērijus,

4) kritēriju ieviešanas mehānismu un atbilstības minētajiem kritējiem pārbaudes, uzraudzības un kontroles nosacījumu;

5) to personu loku, kam ir saistoši šajā septītajā, astotajā un devītajā daļā noteiktie pienākumi;6) informācijas un atbilstības ilgtspējas un siltumnīcefekta gāzu emisiju ietaupījuma kritēriju pamatojumu aprites nosacījumu.

**58.5 pants Informēšana par atjaunojamo enerģiju**

(1) Ekonomikas ministrija nodrošina informācijas par pieejamiem atbalsta veidiem un atbalsta pasākumiem atjaunojamās enerģijas ražošanai vai izmantošanai publicēšanu savā tīmekļvietnē. Attiecīgā pašvaldība nodrošina informācijas par atbalsta pasākumiem pieejamību aizsargātajiem lietotājiem.

(2) Aprīkojuma vai sistēmas tirgotāji un uzstādītāji informē par atjaunojamo energoresursu siltumapgādes, aukstumapgādes un elektroenerģijas izmantošanai paredzētā aprīkojuma un sistēmu sniegtajiem neto ieguvumiem, izmaksu efektivitāti un energoefektivitāti.

(3) Iestāde, kas veic būvspeciālistu kompetences novērtēšanu un patstāvīgās prakses uzraudzību elektroenerģijas jomā būvspeciālista patstāvīgās prakses uzraudzības ietvaros nodrošina rūpniecisko, komerciālo vai dzīvojamo ēku elektroenerģijas un siltumenerģijas sistēmu plānošanas, projektēšanas un būvniecības procesā iesaistīto kompetenci par optimālām atjaunojamās enerģijas, augstas efektivitātes tehnoloģiju un centralizētās siltumapgādes un aukstumapgādes kombinācijām.

(4) Ekonomikas ministrija sadarbībā ar plānošanas reģioniem un pašvaldībām izstrādā šādas informācijas, izpratnes veidošanas, norādījumu vai mācību programmas:

1) kā īstenot savas aktīva lietotāja tiesības;

2) par praktiskiem aspektiem par atjaunojamās enerģijas attīstīšanu un izmantošanu, par atjaunojamās enerģijas pašpatēriņu vai līdzdalību atjaunojamās enerģijas kopienās.

**58.6 pants Atjaunojamās enerģijas veicināšanas un energoefektivitātes uzlabošanas fonds**

(1) Atjaunojamo energoresursu izmantošanas un atjaunojamās enerģijas ražošanas veicināšanai, kā arī energoefektivitātes uzlabošanas pasākumu veikšanai attīstības finanšu institūcija izveido atjaunojamās enerģijas un energoefektivitātes fondu.

(2) Atjaunojamās enerģijas un energoefektivitātes fonda finanšu avots:

1) valsts energoefektivitātes fonds;

2) ieņēmumi no valsts nekustamā īpašuma iznomāšanas atjaunojamās enerģijas ražošanai tādā apjomā, kas ir noteikts likumā par valsts budžetu konkrētajam gadam un likumā par vidēja termiņa budžeta ietvaru, bet ne mazāk kā 50 procentu apjomā;

3) ieņēmumi no valsts meža zemju iznomāšanas izsolēm atjaunojamās enerģijas ražošanai tādā apjomā, kas ir noteikts likumā par valsts budžetu konkrētajam gadam un likumā par vidēja termiņa budžeta ietvaru, bet ne mazāk kā 50 procentu apjomā;

4) ieņēmumi no naftas produktiem un dabasgāzei piemērotā akcīzes nodokļa iekasēšanas tādā apjomā, kas ir noteikts likumā par valsts budžetu konkrētajam gadam un likumā par vidēja termiņa budžeta ietvaru, bet ne mazāk kā viena procenta apjomā;

5) ieņēmumi no dabas resursu nodokļa, kas piemērots siltumnīcefekta gāzu un gaisa piesārņojošo vielu emisijām no kurināmā un degvielas izmantošanai enerģijas ražošanai, iekasēšanas tādā apjomā, kas ir noteikts likumā par valsts budžetu konkrētajam gadam un likumā par vidēja termiņa budžeta ietvaru, bet ne mazāk kā 10 procenta apjoma;

6) ieņēmumi no valsts nodevas par licenci ogļūdeņražu izpētei un ieguvei iekasēšanas tādā apjomā, kas ir noteikts likumā par valsts budžetu konkrētajam gadam un likumā par vidēja termiņa budžeta ietvaru, bet ne mazāk kā 10 procentu apjomā;

7) šā likuma 58.2 panta ceturtajā daļā minētie finanšu līdzekļi;

8) pieci procenti no finanšu līdzekļiem, ko iegūst, izsolot normatīvajos aktos par piesārņojumu minētās emisijas kvotas;

9) ieņēmumi no atjaunojamo enerģiju ražošanas komersantu uzņēmuma ienākuma nodokļa iekasēšanas tādā apjomā, kas ir noteikts likumā par valsts budžetu konkrētajam gadam un likumā par vidēja termiņa budžeta ietvaru, bet ne mazāk kā 10 procentu apjomā;

10) ieņēmumi no akciju sabiedrības “Latvenergo” valsts pamatbudžeta ieņēmumos dividendēs izmaksājamās peļņas daļas tādā apjomā, kas ir noteikts likumā par valsts budžetu konkrētajam gadam un likumā par vidēja termiņa budžeta ietvaru, bet ne mazāk kā viena procenta apjomā;

11) citi finanšu avoti atbilstoši apjomam, kas ir noteikts likumā par valsts budžetu konkrētajam gadam un likumā par vidēja termiņa budžeta ietvaru.

(3) Atjaunojamās enerģijas un energoefektivitātes fonda līdzekļi izmantojami šādās jomās:

1) energoefektivitātes uzlabošanas pasākumiem, kas dod ieguldījumu valsts energoefektivitātes uzlabošanas mērķu sasniegšanā;

2) atjaunojamo energoresursu izmantošanas veicināšanas un atjaunojamās enerģijas ražošanas pasākumiem, tai skaitā ne-emisiju tehnoloģiju uzstādīšanā;

3) pašvaldību īstenoto šā panta trešās daļas 1. un 2. punktā minēto darbību finansēšanai;

4) sabiedrības informēšanas un izglītošanas pasākumiem energoefektivitātes un atjaunojamo energoresursu izmantošanas jomā.

5) atbalsta programmu ieviešanas un īstenošanas nodrošināšanas administratīvo izmaksu segšanai.

(4) Šā panta trešajā daļā minēto darbību īstenošanai finansējums tiek piešķirts finanšu instrumenta veidā, ņemot vērā šādus nosacījumus:

1) grantu veidā atbalsts tiek piešķirts projekta idejas attīstībai un projekta izstrādes tehniskajai palīdzībai;

2) aizdevumu veidā atbalsts tiek piešķirts komersantiem, energokopienām un pašvaldībām;

(5) Atjaunojamās enerģijas un energoefektivitātes fonda līdzekļu izmantošanu šā panta trešajā daļā minētajiem mērķiem nodrošina, organizējot atklātos projektu iesniegumu konkursus vai īstenojot ierobežota projektu iesniegumu atlasi. Ministru kabinets izdod atklāto projektu iesniegumu konkursu nolikumus, kuros nosaka projektu iesniegumu vērtēšanas kritērijus, projektu iesniegumu iesniegšanas, izskatīšanas, apstiprināšanas un finansējuma piešķiršanas kārtību, kā arī projektu īstenošanas, pārskatu iesniegšanas nosacījumus.

(6) Atjaunojamās enerģijas un energoefektivitātes fonda pārvaldības tiešās un netiešās attiecināmās izmaksas nepārsniedz vienu procentu no fonda apjoma katrā kalendārā gadā.

(7) Ministru kabinets nosaka:

1) kārtību, kādā izmanto atjaunojamās enerģijas un energoefektivitātes fonda līdzekļus

2) kārtību, kā tiek sniegts pārskats par līdzekļu izmantošanu.

3) šā panta trešās daļas 3.punktā minēto pašvaldību kritērijus un līdzekļu piešķiršanas nosacījumus šā panta trešās daļas 3.punktā minēto pasākumu īstenošanai;

4) šā panta trešajā daļā minēto valsts atbalsta programmu īstenošanai plānoto darbību un izmaksu attiecināmības nosacījumus un fonda pārvaldības izmaksas.

(8) Valsts un pašvaldība nodrošina komercdarbības atbalsta kontroles regulējuma ievērošanu atjaunojamās enerģijas un energoefektivitātes fonda darbībā.

**58.7 pants Finansiālā atbalsta stabilitāte**

(1) Ievērojot valsta atbalsta nosacījumus un ņemot vērā komercdarbības atbalsta kontroles regulējuma prasības, atjaunojamās enerģijas projektiem atbalsta shēmas ietvaros piešķirtā atbalsta līmeni un ar atbalstu saistītos nosacījumus negroza tā, ka negatīvi tiek ietekmētas šādi piešķirtās tiesības un apdraudēta jau atbalstīto projektu ekonomiskā dzīvotspēja.

(2) Atbalsta līmeni var attiecīgi pielāgot, neskatoties uz to ietekmi uz atbalsta saņēmēju, ja atjaunojamās enerģijas atbalsta shēmas sākotnējā ietvarā tika paredzēta iespēja atbalsta grozījumiem. .

(3) Iestāde, kas piešķir konkrēto atjaunojamās enerģijas atbalstu, savā tīmekļvietnē publicē ilgtermiņa grafiku par plānoto atbalsta piešķīrumu vismaz piecu turpmāko kalendāro gadu periodam, vienlaikus publicējot atbalsta periodu un atbalsta piešķīruma aptuveno grafiku, iepirkuma procedūru rīkošanas biežumu, paredzamo jaudu un kopējo atbalsta apjomu un maksimālo vienoto atbalstu, ko paredzēts piešķirt, un, ja attiecināms, paredzamās atbalstāmās tehnoloģijas. Iestāde minēto grafiku atjaunina katru gadu, lai atspoguļotu jaunākās tirgus norises vai paredzamo atbalsta piešķiršanu.

(4) Šā panta trešajā daļā minētās iestāde katrus piecus gadus pēc atbalsta shēmas izveidošanas un atbalsta piešķiršanas novērtē minētās atbalsta shēmas efektivitāti un novērtē šā atbalsta būtiskāko ietekmi uz sadali starp dažādām patērētāju grupām un ieguldījumiem, novērtējumā iekļaujot iespējamo atbalsta nosacījumu izmaiņu uz atbalsta shēmu.

(5) Plānojot un izstrādājot jaunas atjaunojamās enerģijas atbalsta shēmas, kā arī atbalsta shēmu ilgtermiņa plānošanā ir jāņem vērā šā panta ceturtajā daļā minētais novērtējums.

**58.8 pants Izcelsmes apliecinājumi par no atjaunojamiem energoresursiem iegūtu gāzi**

(1) Lai enerģijas galalietotājiem pierādītu, ka enerģijas daļa vai enerģijas daudzums ir iegūts no atjaunojamajiem energoresursiem iegūtas gāzes, atjaunojamās enerģijas izcelsmi apliecina ar izcelsmes apliecinājumu.

(2) Šā panta pirmajā daļā minēto izcelsmi apliecina, pamatojoties uz enerģijas ražotāja pieprasījumu, ja tas ražo no atjaunojamiem energoresursiem iegūtu gāzi.

(3) Izcelsmes apliecinājumus izsniedz, nodod, atceļ un izlieto elektroniskā veidā, tie ir precīzi, ticami un aizsargāti pret krāpšanas iespējamību.

(4) Par katru saražotās enerģijas vienību izsniedz ne vairāk kā vienu izcelsmes apliecinājumu, un to izsniedz par apjomu viena megavatstunda.

(5) Izcelsmes apliecinājums ir derīgs 12 mēnešus pēc attiecīgās enerģijas vienības saražošanas. Izcelsmes apliecinājums pēc derīguma termiņa beigām automātiski zaudē spēku.

(6) Izcelsmes apliecinājumā norāda vismaz šādu informāciju:

1) energoresursus, no kuriem enerģija iegūta, un tās ražošanas laika posmu;

2) no atjaunojamiem energoresursiem iegūtās gāzes veidu (piemēram, biometāns, atjaunojamiem energoresursiem iegūts sintētiskais metāns, ūdeņradis);

3) enerģijas ražošanas iekārtas identifikācijas numuru, faktiskās atrašanās vietu, veidu un jaudu;

4) atzīmi par to, vai enerģijas ražošanas iekārtai vai arī par attiecīgo enerģijas vienību ir piešķirts jebkāds valsts atbalsts, norādot atbalsta shēmu;

5) iekārtas ekspluatācijas uzsākšanas datumu;

6) izcelsmes apliecinājuma izdošanas datumu, unikālo identifikācijas numuru un izdevēju valsti.

(7) Kārtību kādā sagatavo, izsniedz, nodod, izlieto un atceļ izcelsmes apliecinājumus no atjaunojamiem energoresursiem iegūtai gāzei, atzīst citu Eiropas Savienības dalībvalstu izsniegtus izcelsmes apliecinājumus, kā arī informācijas aprites kārtību gadījumos, kad izcelsmes apliecinājumi izlietoti vai atcelti, nosaka Ministru kabinets.

(8) Izcelsmes apliecinājumus no atjaunojamiem energoresursiem iegūtai gāzei izsniedz un atceļ vienotais dabasgāzes pārvades un uzglabāšanas sistēmas operators. Vienotais dabasgāzes pārvades un uzglabāšanas sistēmas operators nodrošina elektroniskas sistēmas kurā tiek reģistrēti, savākti, uzglabāti un apstrādāti dati saistībā ar izcelsmes apliecinājumiem no atjaunojamiem energoresursiem iegūtai gāzei, izveidi, uzraudzību un uzturēšanu.

(9) Vienotais dabasgāzes pārvades un uzglabāšanas sistēmas operators, lai segtu ar izcelsmes apliecinājuma izsniegšanu un elektroniskās sistēmas uzturēšanu saistītās mainīgās izmaksas, par izcelsmes apliecinājuma izsniegšanu var pieprasīt maksu, kuras aprēķināšanas kārtību tas izstrādā un publicē savā tīmekļa vietnē. Savukārt, ar izcelsmes apliecinājumu elektroniskās sistēmas ieviešanu un darbības nodrošināšanu saistītās pamatotās izmaksas sedz vienotais dabasgāzes pārvades un uzglabāšanas sistēmas operators, un tās iekļauj pārvades sistēmas pakalpojumu tarifos.

(10) Lietotājiem ir pienākums informēt vienoto dabasgāzes pārvades un uzglabāšanas sistēmas operatoru par izcelsmes apliecinājuma nodošanu citam lietotājam.”.

1. Izteikt 60. panta pirmo daļu šādā redakcijā:

“(1) Valsts enerģētisko krīzi var izsludināt gadījumos, kad enerģijas piegāde ir traucēta tādā apjomā, kas var apdraudēt iedzīvotāju drošību, veselību un tautsaimniecības nozaru darbību, un šie traucējumi skar valsts pilsētas vai ir plašāki par vienas pašvaldības teritoriju.”.

1. Izteikt 64. panta pirmās daļas 1. punktu šādā redakcijā:

“1) enerģijas patēriņa ierobežojumus un prioritātes atsevišķām enerģijas lietotāju grupām, ja tādi nepieciešami;”.

1. Izteikt 69. panta pirmās daļas 1. punktu šādā redakcijā:

“1) elektroenerģijas, siltumenerģijas un sašķidrinātās naftas gāzes patēriņa ierobežojumus un prioritātes, ja tādi nepieciešami, atsevišķām enerģijas lietotāju grupām attiecīgās pašvaldības administratīvajā teritorijā;”.

1. Izslēgt 76.pantā otro daļu;
2. Izteikt 84.1 panta pirmo daļu šādā redakcijā:

“(1) Regulators apstiprina dabasgāzes pārvades sistēmas operatora izstrādātos dabasgāzes pārvades sistēmas pieslēguma noteikumus biometāna ražotājiem, sašķidrinātās dabasgāzes sistēmas operatoriem, sadales sistēmas operatoriem un dabasgāzes lietotājiem un dabasgāzes sadales sistēmas operatora izstrādātos dabasgāzes sadales sistēmas pieslēguma noteikumus biometāna ražotājiem, sašķidrinātās dabasgāzes sistēmas operatoriem un dabasgāzes lietotājiem. Minētajiem noteikumiem jābūt objektīvi pamatotiem, ekonomiski attaisnotiem, taisnīgiem, vienlīdzīgiem un atklātiem. Regulators var ierosināt dabasgāzes sistēmas pieslēguma noteikumu pārskatīšanu un pieprasīt, lai attiecīgais dabasgāzes sistēmas operators noteiktā termiņā iesniedz dabasgāzes sistēmas pieslēguma noteikumu projektu.”.

1. 99.pantā:

papildināt 2. punktu pēc vārda “apstiprinātos” ar vārdiem “vai saskaņotos”;

papildināt ar 8. punktu šādā redakcijā:

“8) nenodrošina jaunu pārvades infrastruktūras objektu plānošanu, būvniecību un nodošanu ekspluatācijā un dabasgāzes pārvades sistēmas attīstības 10 gadu plāna izstrādi atbilstoši regulatora prasībām.”.

1. Papildināt 100. pantu ar 7. punktu šādā redakcijā:

“7) nenodrošina jaunu sadales infrastruktūras objektu plānošanu, būvniecību un nodošanu ekspluatācijā un dabasgāzes sadales sistēmas attīstības 10 gadu plāna izstrādi atbilstoši regulatora prasībām.”.

1. Izteikt 101. panta 2. punktu šādā redakcijā:

“2) neievēro regulatora apstiprinātos dabasgāzes krātuves lietošanas noteikumus vai neinformē regulatoru par gadījumiem, kad sistēmas operators atteicis sistēmas lietotājiem vai pretendentiem pieeju sistēmai;”.

1. 101.1 pantā:

papildināt 2. punktu pēc vārda “apstiprinātos” ar vārdiem “vai saskaņotos dabasgāzes uzglabāšanas sistēmas un”;

papildināt pantu ar 7. punktu šādā redakcijā:

“7) nenodrošina jaunu pārvades infrastruktūras objektu plānošanu, būvniecību un nodošanu ekspluatācijā un dabasgāzes pārvades sistēmas attīstības 10 gadu plāna izstrādi atbilstoši regulatora prasībām.”.

1. 106.pantā:

izteikt pirmo daļu šādā redakcijā:

“(1) Dabasgāzes tirgū tā dalībnieki savstarpējus līgumus slēdz rakstveidā klātienē vai izmantojot distances saziņas līdzekļus.”;

papildināt ar 2.1 daļu šādā redakcijā:

“(21)Dabasgāzes tirgotājs nodrošina dabasgāzes piegādi līdz sadales sistēmai, ja sadales sistēma nav pieslēgta pārvades sistēmai.”;

papildināt ar 2.2 daļu šādā redakcijā:

“Dabasgāzes pārvades maksas vērtību maksā sadales sistēmas operators un pārvades sistēmai tieši pieslēgti gāzes ražotāji, sašķidrinātās dabasgāzes sistēmas operatori un gāzes lietotāji. Regulators nosaka gāzes pārvades maksas vērtības aprēķināšanas metodiku, pamatojoties uz sistēmā ievadīto jaudu.”.

1. Izteikt 109. panta otro daļu šādā redakcijā:

“(2) Galalietotāji, kuri nav saistītie lietotāji un kuru gazificētie objekti ir pieslēgti dabasgāzes sadales sistēmai, ir tiesīgi saņemt dabasgāzi pēdējās garantētās piegādes ietvaros ne ilgāk par sešiem kalendārajiem mēnešiem, ja dabasgāzes tirgotājs, ar kuru galalietotājam ir spēkā esošs dabasgāzes tirdzniecības līgums, izbeidz dabasgāzes tirdzniecību vai dabasgāze gazificētajā objektā tiek lietota bez spēkā esoša dabasgāzes tirdzniecības līguma, un lietotājs vai gazificētā objekta īpašnieks nav nodrošinājis iespēju sadales sistēmas operatoram pārtraukt dabasgāzes padevi gazificētajā objektā. Pēdējo garantēto piegādi galalietotājiem nodrošina dabasgāzes sadales sistēmas operators vai šā panta trešās daļas kārtībā izraudzīts dabasgāzes tirgotājs.”.

1. Papildināt 111. pantu ar 1.1 daļu šādā redakcijā:

“(11) Vienotā dabasgāzes pārvades un uzglabāšanas sistēmas operatora licences darbības zona ir vis Latvijas teritorija.”.

1. Aizstāt 114. panta otrajā daļā vārdus un skaitļus “Eiropas Parlamenta un Padomes regulā Nr. 994/2010 par gāzes piegādes drošības aizsardzības pasākumiem un Padomes Direktīvas 2004/67/EK atcelšanu” ar vārdiem un skaitļiem “Eiropas Parlamenta un Padomes 2017. gada 25. oktobra regulā (ES) 2017/1938 par gāzes piegādes drošības aizsardzības pasākumiem un ar ko atceļ Regulu (ES) Nr. 994/2010 (turpmāk - Regula Nr.2017/1938)”.
2. Papildināt 117. pantu ar astoto daļu šādā redakcijā:

“(8) Vienotais dabasgāzes pārvades un uzglabāšanas sistēmas operators un dabasgāzes pārvades sistēmas operators sadarbībā ar vienotajā dabasgāzes pārvades ieejas-izejas sistēmā iesaistītajiem dabasgāzes pārvades sistēmas operatoriem izstrādā un saskaņo vienotajā dabasgāzes pārvades ieejas-izejas sistēmā ievadāmās un transportējamās dabasgāzes kvalitātes raksturlielumus.”.

1. Papildināt ar 117.1 pantu šādā redakcijā:

“**117.1 pants**

(1) Regulators reizi divos gados apstiprina dabasgāzes pārvades sistēmas attīstības 10 gadu plānu, kuru izstrādā dabasgāzes pārvades sistēmas operators, un dabasgāzes sadales sistēmas attīstības 10 gadu plānu, kuru izstrādā sadales sistēmas operators. Regulators uzrauga šo plānu izpildi.

(2) Regulators nosaka dabasgāzes pārvades sistēmas attīstības 10 gadu plānā un dabasgāzes sadales sistēmas attīstības 10 gadu plānā iekļaujamo informāciju un plāna iesniegšanas kārtību.

(3) Dabasgāzes pārvades un sadales sistēmas operatoram ir tiesības pieprasīt un saņemt attiecīgā sistēmas attīstības 10 gadu plāna sagatavošanai nepieciešamo informāciju no dabasgāzes tirgus dalībniekiem.”.

40. Papildināt likumu ar XVII, XVIII, XIX un XX nodaļu šādā redakcijā:

**“XVII nodaļa**

**Enerģētikas politikas saistību izpilde un izpildes uzraudzība**

**122. pants**

(1) Ekonomikas ministrija kopā ar Vides aizsardzības un reģionālās attīstības ministriju koordinē Nacionālā enerģētikas un klimata plāna izstrādi, kuru, ievērojot *Eiropas Parlamenta un Padomes 2018. gada 11. decembra regulas Nr. 2018/1999 par enerģētikas savienības un rīcības klimata politikas jomā pārvaldību un ar ko groza Eiropas Parlamenta un Padomes Regulas (EK) Nr. 663/2009 un (EK) Nr. 715/2009, Eiropas Parlamenta un Padomes Direktīvas 94/22/EK, 98/70/EK, 2009/31/EK, 2009/73/EK, 2010/31/ES, 2012/27/ES un 2013/30/ES, Padomes Direktīvas 2009/119/EK un (ES) 2015/652 un atceļ Eiropas Parlamenta un Padomes Regulu (ES) Nr. 525/2013* (turpmāk – Regula Nr.2018/1999) nosacījumus, atbilstoši kompetencei izstrādā sadarbībā ar Finanšu ministriju, Zemkopības ministriju, Izglītības un zinātnes ministriju, Labklājības ministriju, Satiksmes ministriju un Pārresoru koordinācijas centru un pašvaldībām.

(2) Ekonomikas ministrija kopā ar Vides aizsardzības un reģionālās attīstības ministriju koordinē divgadu integrētā nacionālā enerģētikas un klimata progresa ziņojuma (turpmāk – progresa ziņojums) sagatavošanu, kuru atbilstoši kompetencei un ievērojot regulas Nr. 2018/1999 nosacījumus izstrādā sadarbībā ar Zemkopības ministriju, Satiksmes ministriju, Izglītības un zinātnes ministriju, Finanšu ministriju un Labklājības ministriju.

(3) Regulā Nr. 2018/1999 noteiktos progresa ziņojumā iekļaujamo informāciju, datus un to analīzi sagatavo, sadarbojoties ar institūcijām un komersantiem, saskaņā ar Regulā Nr. 2018/1999 un uz tās pamata izdotajos Eiropas Savienības tiesību aktos iekļautajiem nosacījumiem, ievērojot šādus nosacījumus:

1) Regulas Nr. 2018/1999 20.pantā noteikto ziņojumu par atjaunojamo enerģiju un 27.pantā noteikto informāciju attiecībā uz atjaunojamo enerģiju 2020. gadā sagatavo Būvniecības valsts kontroles birojs sadarbībā ar Centrālās statistikas pārvaldi, Satiksmes ministriju, Vides aizsardzības un reģionālās attīstības ministriju un Zemkopības ministriju, kā arī citām nozaru ministrijām;

2) Regulas Nr. 2018/1999 21. pantā noteikto ziņojumu par energoefektivitāti un 27.pantā noteikto informāciju attiecībā uz energoefektivitāti 2020. gadā sagatavo Būvniecības valsts kontroles birojs sadarbībā ar Centrālās statistikas pārvaldi, Vides aizsardzības un reģionālās attīstības ministriju, Satiksmes ministriju un Zemkopības ministriju, ņemot vērā normatīvajos aktos par energoefektivitāti noteikto informāciju un datus;

3) Regulas Nr. 2018/1999 24. pantā noteikto ziņojumu par enerģētisko nabadzību sagatavo Būvniecības valsts kontroles birojs sadarbībā ar Centrālo statistikas pārvaldi un Labklājības ministriju;

4) Regulas Nr. 2018/1999 22. pantā noteikto ziņojumu par enerģētisko drošību un Regulas Nr.2018/1999 23. pantā noteikto ziņojumu par iekšējo enerģijas tirgu sagatavo Būvniecības valsts kontroles birojs sadarbībā ar pārvades sistēmas operatoriem, sadales sistēmas operatoriem un regulatoru;

5) Regulas Nr. 2018/1999 25. pantā noteikto ziņojumu par pētniecību, inovāciju un konkurētspēju sagatavo Būvniecības valsts kontroles birojs sadarbībā ar Izglītības un Zinātnes ministriju, kā arī Satiksmes ministriju, Vides aizsardzības un reģionālās attīstības ministriju un Zemkopības ministriju.

(4) Lai nodrošinātu efektīvu un savlaicīgu enerģētikas politikas pasākumu plānošanu, ieviešanu un īstenošanu, enerģētikas nozares prognožu datus sagatavo un uzkrāj enerģētikas modelēšanas sistēmā.

(5) Enerģētikas modelēšanas sistēmu izveido Ekonomikas ministrija, kas ir arī sistēmas pārzinātājs, un tās darbību koordinē Būvniecības valsts kontroles birojs.

(6) Enerģētikas modelēšanas sistēmas ietvaros Būvniecības valsts kontroles birojs sadarbībā ar Fizikālās enerģētikas institūtu, Latvijas Lauksaimniecības universitāti, Latvijas Valsts mežzinātnes institūtu “Silava”, Latvijas Universitāti un Latvijas Vides, ģeoloģijas un meteoroloģijas centru nodrošina enerģētikas modelēšanai nepieciešamo informācijas un komunikācijas tehnoloģiju risinājumu izstrādi un darbību.

(7) Enerģētikas modelēšanas sistēmas ietvaros enerģētikas modelēšanu veic Fizikālās enerģētikas institūts sadarbojoties ar Latvijas Lauksaimniecības universitāti, Latvijas Valsts mežzinātnes institūtu “Silava”, Latvijas Universitāti un Latvijas Vides, ģeoloģijas un meteoroloģijas centru un piesaistot nepieciešamos nozaru ekspertus, komersantus un iesaistītās puses, kā arī sadarbojoties ar nozaru ministrijām attiecībā uz politikas un pasākumu iestrādi un pasākumu priekšlikumu izstrādi.

(8) Ministru kabinets nosaka:

1) šā panta trešajā daļā minēto ziņojumu sagatavošanas nacionālo sistēmu ziņojumu sagatavošanai, izskatīšanai, saskaņošanai, pārbaudīšanai un iesniegšanai Eiropas Komisijā, tai skaitā sistēmas izveidošanas, uzturēšanas un darbības nodrošināšanas, kā arī nosaka sistēmā iekļautās institūcijas un iestādes;

2) energoresursu informācijas sistēmas izveides un uzturēšanas kārtību, dokumentu iesniegšanas kārtību, sistēmas saturu un tajā iekļautās informācijas aprites kārtību;

3) kārtību, kādā tiek izveidota un uzturēta enerģētikas modelēšanas sistēma.

**XVIII nodaļa**

**Vienotais kontaktpunkts enerģijas ražošanas iekārtu ieviešanai**

**123. pants**

(1) Enerģijas ražošanas iekārtu ieviesējs var izmantot vienoto kontaktpunktu, lai saņemtu nepieciešamās atļaujas un tehniskos noteikumus enerģijas ražošanas iekārtu ieviešanas procesā līdz to nodošanai ekspluatācijā un atbilstošajos gadījumos – pieslēgšanai tīklam.

(2) Ministru kabineta noteiktā atbildīgā iestāde enerģētikas politikas administrēšanas jomā ir vienotais kontaktpunkts šā panta pirmās daļas izpratnē, izņemot šā panta trešajā daļā minētos gadījumus.

(3) Elektroenerģijas ražošanas iekārtām ar jaudu līdz 11,1 kW, vienotais kontaktpunkts ir elektroenerģijas sadales sistēmas operators.(4) Par vienotā kontaktpunkta izmantošanu var tikt piemērota pakalpojuma maksa.(5) Ministru kabinets nosaka vienotā kontaktpunkta atļauju un tehnisko noteikumu koordinācijas procesa organizāciju, tvērumu, ilgumu un trešajā punktā minētās pakalpojuma maksas noteikšanas metodiku.

**XIX nodaļa**

**Enerģijas vairumtirgus uzraudzība**

**124. pants**

(1) Regulators, veicot enerģijas vairumtirgus uzraudzību atbilstoši Regulas Nr.1227/2011 13.panta prasībām, ir tiesīgs:

1) lūgt jebkuru personu, kura saistīta ar Regulas Nr.1227/2011 prasību neievērošanu vai kuras paskaidrojumiem varētu būt nozīme lietā, ierasties regulatorā paskaidrojumu sniegšanai;

2) saistībā ar Regulas Nr.1227/2011 prasību neievērošanu uzdot tirgus dalībniekam saglabāt regulatora noteiktu informāciju un datus;

3) ierasties pie tirgus dalībnieka (arī bez iepriekšēja brīdinājuma) pārbaudes veikšanai. Apmeklējuma laikā regulatora darbiniekam, uzrādot iestādes rakstveida pilnvarojumu, kurā norādīts pārbaudes priekšmets un mērķis, ir tiesības:

a) pieprasīt un netraucēti saņemt dokumentus (arī elektroniskā veidā sagatavotus, komercnoslēpumu saturošus dokumentus), uz vietas iepazīties ar tiem un saņemt šos dokumentus vai normatīvajos aktos noteiktajā kārtībā apliecinātus šo dokumentu atvasinājumus,

b) pieprasīt un netraucēti saņemt telefonsarunu un datu plūsmas ierakstus,

c) pieprasīt un netraucēti saņemt rakstveida vai mutvārdu paskaidrojumus,

d) izņemt mantas un dokumentus, kuriem var būt nozīme lietā;

4) pamatojoties uz tiesneša lēmumu, policijas klātbūtnē bez iepriekšēja brīdinājuma iekļūt tirgus dalībnieka un šā tirgus dalībnieka darbinieku īpašumā, valdījumā vai lietošanā esošajās neapdzīvojamās telpās, transportlīdzekļos, dzīvokļos, būvēs un citos kustamos un nekustamos objektos, atverot tos un tajos esošās glabātavas, veikt šo objektu un tajos esošo glabātavu piespiedu pārmeklēšanu un tajos esošo mantu un dokumentu, tai skaitā elektroniskās informācijas sistēmā — datoros un citos informācijas nesējos — saglabāto ziņu (datu) apskati. Ja persona, pie kuras notiek pārmeklēšana, atsakās atvērt objektus vai tajos esošās glabātavas, regulatora darbinieks ir tiesīgs tās atvērt, nenodarot būtiskus bojājumus. Pārmeklēšanas un apskates laikā regulatora darbinieks ir tiesīgs:

a) aizliegt apskates vietā esošajām personām bez atļaujas atstāt šo vietu, pārvietoties un sarunāties savā starpā līdz pārmeklēšanas un apskates beigām,

b) iepazīties ar dokumentos un elektroniskās informācijas sistēmā iekļauto informāciju (arī komercnoslēpumu saturošu informāciju),

c) izņemt atrastās mantas un dokumentus, kuriem var būt nozīme lietā,

d) pieprasīt un saņemt normatīvajos aktos noteiktajā kārtībā apliecinātus dokumentu atvasinājumus,

e) veikt elektroniskās informācijas sistēmā saglabāto ziņu (datu) izdrukāšanu vai ierakstīšanu elektroniskās informācijas nesējos,

f) pieprasīt un saņemt rakstveida vai mutvārdu paskaidrojumus no tirgus dalībnieka darbiniekiem,

g) uz laiku, ne ilgāku par 72 stundām, aizzīmogot neapdzīvojamās telpas, transportlīdzekļus, būves un citus objektus un tajos esošās glabātavas, lai nodrošinātu pierādījumu saglabāšanu;

5) pamatojoties uz tiesneša lēmumu, ja pastāv pamatotas aizdomas, ka dokumenti vai mantas, kas varētu kalpot par pierādījumu Regulas Nr.1227/2011 prasību neievērošanā, tiek glabāti citu personu īpašumā, valdījumā vai lietošanā esošajās neapdzīvojamās telpās, transportlīdzekļos, dzīvokļos, būvēs un citos kustamos un nekustamos objektos, attiecībā uz šīm personām policijas klātbūtnē veikt šīs daļas minētās darbības;

6) pamatojoties uz tiesneša lēmumu vai ar datu subjekta piekrišanu, uzraugot Regulas Nr.1227/2011 prasību ievērošanu, pieprasīt, lai elektronisko sakaru komersants atklāj un izsniedz Elektronisko sakaru likumā noteiktajā kārtībā saglabājamos datus;

7) atbilstoši Kredītiestāžu likumam, pamatojoties uz tiesneša lēmumu, uzraugot Regulas Nr.1227/2011 prasību ievērošanu, pieprasīt, lai kredītiestāde sniedz tās rīcībā esošās neizpaužamās ziņas. Ziņu sniegšana regulatoram šajā punktā noteiktajā kārtībā nav uzskatāma par neizpaužamu ziņu izpaušanu, un saistībā ar to kredītiestādei neiestājas juridiskā, tajā skaitā civiltiesiskā, atbildība;

8) lūgt tiesai lemt par tirgus dalībnieka aktīvu iesaldēšanu, ņemot vērā pārkāpuma pirmšķietamo (prima facie) formālo juridisko pamatojumu un iespējamo ietekmi uz enerģijas vairumtirgu.

(2) Šā panta pirmās daļas 3., 4. un 5.punktā minēto procesuālo darbību laikā pēc regulatora darbinieka pieprasījuma tirgus dalībnieka, šā tirgus dalībnieka darbinieku un citu ar izmeklējamo pārkāpumu saistīto personu pienākums ir:

1) nodrošināt piekļuvi jebkurām to īpašumā, valdījumā vai lietošanā esošajām neapdzīvojamām telpām, transportlīdzekļiem, dzīvokļiem, būvēm un citiem kustamiem un nekustamiem objektiem, atverot tos un tajos esošās glabātavas;

2) nodrošināt piekļuvi jebkurā veidā un formā sastādītiem vai uzglabātiem dokumentiem, kā arī elektroniskās informācijas sistēmā saglabātajām ziņām (datiem);

3) noteiktā termiņā sniegt pilnīgu un patiesu pieprasīto informāciju;

4) izsniegt pieprasītos dokumentus, dokumentu kopijas (norakstus) vai izrakstus un normatīvajos aktos noteiktajā kārtībā apliecināt to pareizību;

5) apliecināt elektroniskās informācijas sistēmā saglabāto ziņu (datu) izdruku vai elektroniskās informācijas nesējos izdarīto ierakstu autentiskumu;

6) izpildīt citas ar enerģijas vairumtirgus uzraudzību saistītas un pamatotas regulatora darbinieka prasības.

(3) Valsts policija nodrošina palīdzību regulatoram šā panta pirmajā daļā minēto darbību izpildē.

**125. pants**

(1) Šā likuma 120.panta pirmajā daļā minētās enerģijas vairumtirgus uzraudzības procesuālās darbības regulatora darbinieks fiksē procesuālās darbības protokolā.

(2) Procesuālās darbības protokolā norāda:

1) darbības norises vietu un datumu;

2) darbības veikšanas tiesisko pamatu;

3) laiku, kad darbība sākta un pabeigta;

4) darbības veicēju amatu, vārdu un uzvārdu;

5) protokolētāja amatu, vārdu un uzvārdu;

6) personu — darbības dalībnieku amatu, vārdu un uzvārdu;

7) darbības norises gaitu un konstatētos faktus;

8) procesuālās darbības laikā iegūtās mantas un dokumentus.

(3) Protokolam pievieno procesuālās darbības gaitā iegūtās mantas un dokumentus.

(4) Procesuālās darbības veicējs iepazīstina personas, kuras piedalījās attiecīgajā darbībā, ar procesuālās darbības protokola saturu un pielikumiem. Personu izteiktos labojumus un papildinājumus fiksē protokolā.

(5) Protokolu kopumā un katru tā lappusi atsevišķi paraksta procesuālās darbības veicējs, protokolētājs un visas personas, kuras piedalījās attiecīgajā darbībā. Ja persona atsakās parakstīties, to atzīmē protokolā, norādot atteikšanās iemeslu un motīvu.

**126. pants**

(1) Uzsākot šā likuma 120.panta pirmās daļas 3., 4. un 5.punktā minētās procesuālās darbības, regulatora darbinieks informē tirgus dalībnieku vai citu personu, attiecībā uz kuru tiek veiktas šīs darbības, par tās tiesībām.

(2) Tirgus dalībniekam vai citai personai, attiecībā uz kuru tiek veiktas šā likuma 120. panta pirmās daļas 3., 4. un 5.punktā minētās procesuālās darbības, ir tiesības:

1) būt klāt visu minēto darbību laikā, izteikt piezīmes un lūgumus;

2) sniedzot paskaidrojumus, izmantot advokāta vai cita veida juridisko palīdzību. Paskaidrojumu sniegšanas sākumu atliek uz laiku, ne ilgāku par vienu stundu, ja ir nepieciešams sagaidīt advokātu vai citu juridiskās palīdzības sniedzēju;

3) ierosināt, lai sniedzamajai informācijai vai kādai tās daļai nosaka ierobežotas pieejamības informācijas statusu;

4) iepazīties ar procesuālās darbības protokolu un tam pievienotajiem dokumentiem, izteikt labojumus un papildinājumus;

5) iesniegt sūdzību regulatora priekšsēdētājam par regulatora darbinieka rīcību.

**127. pants**

Par atļauju veikt šā likuma 120.panta pirmās daļas 4., 5., 6. un 7.punktā minētās procesuālās darbības lemj rajona (pilsētas) tiesas tiesnesis pēc regulatora juridiskās adreses.

**128. pants**

(1) Iesniegumā par atļauju veikt šā likuma 120. panta pirmās daļas 4. un 5.punktā minētās procesuālās darbības regulators norāda, pie kura tirgus dalībnieka vai personas veicamas procesuālās darbības, šo darbību veikšanas priekšmetu un mērķi, kādas mantas, informācija vai dokumenti tiks meklēti, ciktāl tas ir zināms.

(2) Iesniegumā par atļauju veikt šā likuma 120.panta pirmās daļas 6. un 7.punktā minētās procesuālās darbības regulators norāda tiesisko pamatojumu un saglabājamo datu vai neizpaužamo ziņu apjomu.

**129. pants**

(1) Tiesnesis 72 stundu laikā no regulatora iesnieguma iesniegšanas brīža izskata šo iesniegumu, kas pamato nepieciešamību veikt procesuālās darbības, iepazīstas ar regulatora lietas materiāliem, uzklausa regulatora pārstāvi un pieņem lēmumu par procesuālo darbību atļaušanu vai par atteikumu.

(2) Tiesneša lēmuma norakstu nosūta regulatoram 24 stundu laikā no lēmuma pieņemšanas brīža.

**130. pants**

(1) Lēmumā par šā likuma 120. panta pirmās daļas 4. un 5.punktā minēto procesuālo darbību atļaušanu tiesnesis norāda, pie kura tirgus dalībnieka vai personas veicamas procesuālās darbības, šo darbību veikšanas priekšmetu un mērķi, kādas mantas, informācija vai dokumenti tiks meklēti, ciktāl tas ir zināms, un procesuālo darbību izpildes termiņu.

(2) Lēmumā par šā likuma 120. panta pirmās daļas 6. un 7.punktā minēto procesuālo darbību atļaušanu tiesnesis norāda tirgus dalībnieku vai personu, par kuru pieprasāma informācija, un šīs informācijas apjomu.

**131. pants**

(1) Ja šā likuma 120.panta pirmās daļas 4. un 5.punktā minēto procesuālo darbību ietvaros ir iegūta pamatota informācija, ka mantas, informācija vai dokumenti, kas var kalpot par pierādījumu Regulas Nr.1227/2011 prasību neievērošanā, tiek glabāti citu personu īpašumā, valdījumā vai lietošanā esošās neapdzīvojamās telpās, transportlīdzekļos, dzīvokļos, būvēs un citos kustamos un nekustamos objektos, un ja meklējamās mantas, informācija vai dokumenti vilcināšanās dēļ var tikt iznīcināti, noslēpti vai sabojāti, regulators iesniedz tiesai iesniegumu par šā likuma 120.panta pirmās daļas 4. un 5.punktā minēto procesuālo darbību atļaušanu neatliekamības kārtībā.

(2) Tiesnesis nekavējoties, ne vēlāk kā divu stundu laikā no iesnieguma iesniegšanas brīža, izskata regulatora iesniegumu, kas pamato nepieciešamību veikt procesuālās darbības un to neatliekamību, iepazīstas ar regulatora lietas materiāliem, uzklausa regulatora pārstāvi un pieņem lēmumu par procesuālo darbību atļaušanu vai par atteikumu.

(3) Lēmumā ir ievada un rezolutīvā daļa. Lēmumu izsniedz regulatora pārstāvim un nosūta regulatoram uz elektroniskā pasta adresi. Motivētu lēmumu sastāda un nosūta regulatoram un tirgus dalībniekam vai personai, attiecībā uz kuru pieņemts lēmums, triju darba dienu laikā.

**132. pants**

(1) Tirgus dalībniekam vai personai, attiecībā uz kuru ir pieņemts lēmums saskaņā ar šā likuma 126. vai 127.pantu, pēc procesuālo darbību izpildes ir tiesības iepazīties ar tiesas lietas materiāliem.

(2) Par tiesneša lēmumu 10 dienu laikā no tā saņemšanas dienas var iesniegt sūdzību tiesas priekšsēdētājam. Sūdzības iesniegšana neaptur regulatora procesuālo darbību veikšanu.

**133. pants**

(1) Tiesas priekšsēdētājs sūdzību izskata 10 dienu laikā un, ja nepieciešams, uzklausa sūdzības iesniedzēju. Tirgus dalībnieka vai personas sūdzības gadījumā, ja nepieciešams, uzklausa gan sūdzības iesniedzēju, gan regulatora pārstāvi.

(2) Tiesas priekšsēdētāja lēmums ir galīgs un nav pārsūdzams.

(3) Tiesas priekšsēdētājs sūdzību var apmierināt vai noraidīt. Apmierinot sūdzību, var pilnīgi vai daļēji atcelt vai grozīt pārsūdzēto lēmumu.

(4) Pierādījumi, kas iegūti, pamatojoties uz pārsūdzēto lēmumu, kurš pilnīgi vai daļēji atcelts vai grozīts, nav izmantojami lietā tādā apjomā, kādā ir atzīts šā lēmuma prettiesiskums.

**XX Dabasgāzes komersantu, kompetento iestāžu un citu struktūru**

**loma un atbildība dabasgāzes piegādes traucējumu gadījumā**

**134. pants**

Ekonomikas ministrija izstrādā Latvijas ārkārtas rīcības plānu dabasgāzei un Latvijas preventīvās rīcības plānu dabasgāzei (turpmāk – plāni), kas jāatjauno ik pēc četriem gadiem vai biežāk, ja to pieprasa tā brīža apstākļi vai pēc Eiropas Komisijas pieprasījuma. Dabasgāzes komersantiem, kompetentajām iestādēm un citām struktūrām ir jāuzņemas plānos noteiktā loma un atbildība dabasgāzes piegādes traucējumu radītās ietekmes novēršanai vai vājināšanai attiecīgā krīzes līmeņa gadījumā.

**135. pants**

Saskaņā ar Regulu Nr. 2017/1938 Latvijas Republika slēdz divpusējo līgumu par pasākumiem, lai nodrošinātu gāzes piegādes drošību, ar Lietuvas Republiku un Igaunijas Republiku.”;

41. Papildināt Pārejas noteikumus ar 59., 60., 61., 62., 63., 64., 65. un 66. punktu šādā redakcijā:

“59. Ministru kabinets līdz 2021. gada 31. decembrim izdod šā likuma 17.1 panta ceturtajā daļā, 17.2 panta trešajā daļā, 58.4 panta 14.daļā un 58.8 panta septītajā daļā minētos noteikumus.

60. Ministru kabinets līdz 2022. gada 1. jūlijam izdod šā likuma 58.1 panta trešajā daļā, 58.2 panta piektajā daļā un 58.3 panta sestajā un 11. daļā un 122. panta astotajā daļā minētos noteikumus.

61. Ministru kabinets līdz 2022. gada 31. decembrim izdod šā likuma 58.6panta septītajā daļā minētos noteikumus.

62. Šā likuma 17.1panta piektajā daļā minētās vadlīnijas Ekonomikas ministrija izstrādā līdz 2021. gada 1. jūlijam.

63. Par dabasgāzes piegādi sadales gāzesvadam, kas vēsturiski nav savienots ar Latvijas dabasgāzes pārvades sistēmu, saskaņā ar 106.pantā noteikto, ir atbildīgs tirgotājs, kas tirgo dabasgāzi lietotājam, kura gazificētais objekts ir pieslēgts pie, ar Latvijas pārvades sistēmu nesavienota, gāzesvada.

64. Regulators izdod šā likuma 49. panta pirmajā daļā minēto normatīvo aktu sešu mēnešu laikā no grozījumu spēkā stāšanās dienas.

65. Regulators izdod šā likuma 117.1panta otrajā daļā minētos normatīvos aktus sešu mēnešu laikā no 117.1panta spēkā stāšanās dienas.

66. Ministru kabinets līdz 2022. gada 1. janvārim izdod šā likuma 123. panta ceturtajā daļā minētos noteikumus. Vienotais kontaktpunkts uzsāk darbu 3 mēnešu laikā pēc minēto noteikumu stāšanās spēkā”.

42. Papildināt informatīvās atsauces uz Eiropas Savienības direktīvām ar 6. punktu šādā redakcijā:

“6. Eiropas Parlamenta un Padomes 2018. gada 11. decembra direktīvas Nr. 2018/2001 par no atjaunojamajiem energoresursiem iegūtas enerģijas izmantošanas veicināšanu.”.

Ekonomikas ministrs J. Vitenbergs

Vīza:

Valsts sekretārs E. Valantis

H. Rimša, 67013244

[Helena.Rimsa@em.gov.lv](mailto:Helena.Rimsa@em.gov.lv)

E. Cilinskis, 67013040

[Einars.Cilinskis@em.gov.lv](mailto:Einars.Cilinskis@em.gov.lv)

L. Dreijalte, 67013273

[Liga.Dreijalte@em.gov.lv](mailto:Liga.Dreijalte@em.gov.lv)

M. Zjurikova, 67013242

[Marija.Zjurikova@em.gov.lv](mailto:Marija.Zjurikova@em.gov.lv)

I. Karpoviča, 67013192

[Inese.Karpovica@em.gov.lv](mailto:Inese.Karpovica@em.gov.lv)

D. Armane, 67013069

[Daira.Armane@em.gov.lv](mailto:Daira.Armane@em.gov.lv)

L. Rozentāle, 67013046

[Liga.Rozentale@em.gov.lv](mailto:Liga.Rozentale@em.gov.lv)

L. Kundziņa, 67013171

[Lina.Kundzina@em.gov.lv](mailto:Lina.Kundzina@em.gov.lv)

S. Gerinoviča, 67013149

[Signe.Gerinovica@em.gov.lv](mailto:Signe.Gerinovica@em.gov.lv)